polyglot-tagger/wikipedia-language-snippets-filtered huggingface dataset:
ಕ್ರಿಸ್ತಶಕ ೧೬೪೮ರಲ್ಲಿ ಅಂದಿನ ಮೈಸೂರು ದೇಶದ ರಾಜಧಾನಿಯಾದ ಶ್ರೀರಂಗಪಟ್ಟಣಕ್ಕೆ ಕ್ರೈಸ್ತಧರ್ಮ ಕಾಲಿರಿಸಿದಾಗ ಬೆಂಗಳೂರು ಹೇಳಿಕೊಳ್ಳುವಂಥ ದೊಡ್ಡ ಪಟ್ಟಣವೇನೂ ಆಗಿರಲಿಲ್ಲ. ಬೆಂಗಳೂರಿನ ಮೊತ್ತ ಮೊದಲ ಚರ್ಚ್ ಅನ್ನು ಕಲಾಸಿಪಾಳ್ಯದಲ್ಲಿ ಹೈದರಾಲಿಯ ಕಾಲದಲ್ಲೇ ಅಂದರೆ ಸುಮಾರು ಕ್ರಿಸ್ತಶಕ ೧೭೨೪-೨೫ರಲ್ಲಿ ಕಟ್ಟಲಾಗಿತ್ತಾದರೂ ಟಿಪ್ಪುಸುಲ್ತಾನನ ಆಳ್ವಿಕೆಯ ಅವಧಿಯಲ್ಲಿ ವಿದೇಶೀ ಪಾದ್ರಿಗಳು ಇಲ್ಲಿರಲು ಹಿಂಜರಿದರು.
ಇಂಡಿಯಾದ ಪೂರ್ವ ಕಡಲತೀರವನ್ನು ಫ್ರೆಂಚರು ಕೊರೊಮ್ಯಾಂಡೆಲ್ ತೀರ ಎನ್ನುತ್ತಿದ್ದರು. ಈ ಕೊರೊಮ್ಯಾಂಡೆಲ್ ತೀರ ಪ್ರದೇಶದ ಪಾಂಡಿಚೇರಿ ಅವರ ವಸಾಹತು ಆಗಿತ್ತು. ಈ ಕೇಂದ್ರದಿಂದಲೇ ಅವರು ದಕ್ಷಿಣ ಇಂಡಿಯಾದಾದ್ಯಂತ ತಮ್ಮ ಧರ್ಮ ಪ್ರಚಾರದ ಕಾರ್ಯಕ್ಷೇತ್ರವನ್ನು ವಿಸ್ತರಿಸಿಕೊಂಡಿದ್ದರು. ಅದನ್ನು ಅವರು ಕರ್ನಾಟಿಕ್ ಮಿಷನ್ ಎಂಬುದಾಗಿ ಕರೆಯುತ್ತಿದ್ದರು. ಈ ರೀತಿ ಹೊರ ದೇಶಗಳಲ್ಲಿ ಸುವಾರ್ತಾ ಪ್ರಚಾರ ಕೇಂದ್ರಗಳನ್ನು ಸ್ಥಾಪಿಸಿ ಕ್ರೈಸ್ತಧರ್ಮವನ್ನು ಬೇರೂರಿಸಿದಾಗ ಪೋಪ್ ಜಗದ್ಗುರುಗಳು ಜನಸಂಖ್ಯೆಗನುಗುಣವಾಗಿ ಗುರುಪ್ರಧಾನ ಪ್ರೇಷಿತಯಾಜಕ ರನ್ನು ಆಯ್ಕೆ ಮಾಡುತ್ತಿದ್ದರು. ಕ್ರಿಸ್ತಶಕ ೧೭೭೬ರಲ್ಲಿ ಕರ್ನಾಟಕ ಮಿಷನ್ನಿನ ಗುರುಪ್ರಧಾನರಾಗಿ ಮೋನ್ಸಿಗ್ನೊರ್ ಬ್ರಿಗೊ ನೇಮಕಗೊಂಡರು. ಕ್ರಿಸ್ತಶಕ ೧೭೭೮ ಪಾಂಡಿಚೇರಿಯಲ್ಲಿ ಸಂತ ಜೋಸೆಫರ ಗುರುಮಠ ಪ್ರಾರಂಭವಾಯಿತು. ಕರ್ನಾಟಕ ಮಿಷನ್ನಿನ ಕಾರ್ಯವ್ಯಾಪ್ತಿಗಳ ಬಗ್ಗೆ ಸೂಕ್ಷ್ಮ ವಿವಾದಗಳಿದ್ದುದರಿಂದ ಮೋನ್ಸಿಗ್ನೊರ್ ಬ್ರಿಗೊರವರಿಗೆ ಪ್ರೇಷಿತಯಾಜಕತ್ವ ಪಟ್ಟ ನೀಡಿರಲಿಲ್ಲವದರೂ ಆ ಹುದ್ದೆಯ ಅಧಿಕಾರವನ್ನು ಅವರು ಚಲಾಯಿಸಬಹುದಾಗಿತ್ತು. ಹೀಗಾಗಿ ಸಂತ ಜೋಸೆಫರ ಗುರುಮಠ ಅವರ ಅಧೀನಕ್ಕೆ ಒಳಪಟ್ಟಿತು.
ಕ್ರಿಸ್ತಶಕ ೧೯೧೯ರಲ್ಲಿ ಕ್ರೈಸ್ತ ಧರ್ಮಸಂಹಿತೆ ರೂಪುಗೊಂಡಿತು. ಪ್ರಪಂಚದಾದ್ಯಂತ ಹಬ್ಬಿರುವ ಕ್ರೈಸ್ತ ಧರ್ಮಸಭೆಗೆ ಏಕಪ್ರಕಾರದ ಆಡಳಿತವ್ಯವಸ್ಥೆ ನೀಡುವಲ್ಲಿ ಈ ಸಂಹಿತೆ ಯಶಸ್ವಿಯಾಯಿತು. ಗುರುಮಠಗಳಿಗೂ ಈ ಕಾಯಿದೆ ಅನ್ವಯವಾಯಿತಾದರೂ ಸಂತ ಜೋಸೆಫರ ಗುರುಮಠ ಅದನ್ನು ಅಂಗೀಕರಿಸಿದ್ದು ಕ್ರಿಸ್ತಶಕ ೧೯೩೪ದಲ್ಲಿ. ಆಗ ಆ ಗುರುಮಠವನ್ನು ಬೆಂಗಳೂರಿಗೆ ಸ್ಥಳಾಂತರಿಸುವ ಯೋಜನೆ ನಡೆದಿತ್ತು. ಎಂಇಪಿ ಮುಖ್ಯಸ್ಥರಾಗಿದ್ದ ಬಿಷಪ್ ಗೆಬ್ರಿಯಾನ್ ರವರು ಗುರುಮಠಕ್ಕೆ ಹೊಸ ಕಾಯಿದೆಗಳನ್ನು ರೂಪಿಸುವ ಅವಶ್ಯಕತೆಯನ್ನು ಮನಗಂಡು ಬೆಂಗಳೂರಿನಲ್ಲಿ ಸಂಬಂಧಪಟ್ಟ ಬಿಷಪರನ್ನೆಲ್ಲಾ ಒಟ್ಟುಗೂಡಿಸಿದರು. ಹೀಗೆ ಬೆಂಗಳೂರಿನಲ್ಲಿ ಕ್ರಿಸ್ತಶಕ ೧೯೩೪ರ ಜೂನ್ ತಿಂಗಳಲ್ಲಿ ಸಂತ ರಾಯಪ್ಪರ ಗುರುಮಠ ಅಸ್ತಿತ್ವಕ್ಕೆ ಬಂದು ಹೊಸ ನಿಯಮಾವಳಿಗಳು ಅಂಗೀಕೃತವಾದವು.
ಆದರೆ ೨೦ನೇ ಶತಮಾನದ ಪ್ರಾರಂಭದ ವೇಳೆಗೆ ಸಂತ ಜೋಸೆಫರ ಗುರುಮಠವನ್ನು ಮೂರು ಪ್ರಾಂತ್ಯಗಳಿಗೂ ಏಕೀಭವಿಸಿಲಾಯಿತು. ಹಾಗೂ ಮೂರು ಪ್ರಾಂತ್ಯಗಳಿಂದಲೂ ಒಬ್ಬೊಬ್ಬ ಪ್ರತಿನಿಧಿ ಬಂದು ಈ ಗುರುಮಠದ ಆಡಳಿತ ನಡೆಸುತ್ತಿದ್ದರು. ಈ ಮೂರು ಮಂದಿಯೂ ಮಿಸ್ಸಿಯೋಂ ಎತ್ರಾಂಜೇರ್ ದ ಪಾರೀ ನವರೇ ಆಗಿರುತ್ತಿದ್ದರು. ಆಗಿನ್ನೂ ಎಂಇಪಿ ಒಂದು ವ್ಯವಸ್ಥಿತ ಧರ್ಮಪ್ರಚಾರಸಂಸ್ಥೆ ಎನಿಸಿರಲಿಲ್ಲ. ಇದರಿಂದ ಇಂಡಿಯಾದಲ್ಲಿದ್ದ ಎಂಇಪಿಯವರು ಬೋಧಕವರ್ಗ ಮತ್ತು ಅವಶ್ಯಕ ಹಣದ ಬರುವಿಕೆಗಾಗಿ ಪ್ಯಾರಿಸ್ನತ್ತ ಕೈಚಾಚಬೇಕಿತ್ತು. ಆದರೆ ಸೆಮಿನರಿಯ ನೇರ ಆಡಳಿತ ಇವರ ಕೈಯಲ್ಲಿಯೇ ಇತ್ತು. ಹಲವು ವರ್ಷಗಳ ಕಾಲ ಇದು ಹೀಗೇ ನಡೆದಿತ್ತು .
ಇದನ್ನು ತೀವ್ರವಾಗಿ ವಿರೋಧಿಸಿದ ಬಿಷಪ್ ದೆ ಗೆಬ್ರಿಯಾನ್ ಬೆಂಗಳೂರಿನ ಗುರುಮಠವನ್ನು ಪಾಂಡಿಚೇರಿಯ ಗುರುಮಠದಂತೆಯೇ ಸಾಮಾನ್ಯ ಗುರುಮಠವಾಗಿ ಉಳಿಸಬೇಕೆಂದು ಮನವಿ ಸಲ್ಲಿಸಿದರು. ಆದರೆ ರೋಮಿನ ವರಿಷ್ಠರು ಅದಕ್ಕೆ ಸ್ಪಂದಿಸದೆ ಮೌನವಾಗಿ ಉಳಿದರು. ಗೆಬ್ರಿಯಾನ್ ನಿಧನದ ನಂತರ ಅವರ ಉತ್ತರಾಧಿಕಾರಿ ಫಾದರ್ ರಾಬರ್ಟ್ ಕ್ರಿಸ್ತಶಕ ೧೯೩೫ರಲ್ಲಿ “ಸಂತ ರಾಯಪ್ಪರ ಗುರುಮಠವನ್ನು ಪ್ರಾಂತೀಯ ಗುರುಮಠವೆಂದು ವೃಥಾ ಭಾವಿಸುವಿರೇಕೆ. " ಎಂದು ಅಭಿಪ್ರಾಯಪಟ್ಟಾಗ ಬಿಷಪರೂ ಇತರರೂ ಅದು ಪ್ರಾಂತೀಯ ಗುರುಮಠವಲ್ಲ ಎಂದು ತಿದ್ದಿಕೊಂಡರು.
ಕ್ರಿಸ್ತಶಕ ೧೭೩೬ರಲ್ಲಿ ಕೊರೊಮ್ಯಾಂಡಲ್ ತೀರವನ್ನು ಪ್ರೇಷಿತ ಯಾಜಕತ್ವ ಮಟ್ಟಕ್ಕೇರಿಸಿದರೂ ಗುರುಮಠದ ಸ್ಥಾನಮಾನದಲ್ಲೇನೂ ಬದಲಾವಣೆಯುಂಟಾಗಲಿಲ್ಲ. ಕ್ರಿಸ್ತಶಕ ೧೮೪೧ರಲ್ಲಿ ಸಮಾವೇಶಗೊಂಡ ಪಾಂಡಿಚೇರಿ ಸಿನೋಡ್ ನ ಕಲಾಪಗಳಲ್ಲಿ ಈ ಗುರುಮಠದ ಪ್ರಸ್ತಾವದ ಅನೇಕ ಗೊತ್ತುವಳಿಗಳನ್ನು ಸ್ವೀಕರಿಸಲಾಯಿತಾದರೂ ಅವು ಜಾರಿಗೆ ಬರಲಿಲ್ಲ. ಹೀಗಾಗಿ ಸಂತ ಜೋಸೆಫರ ಸೆಮಿನರಿಯು ಇತರ ಧರ್ಮಪ್ರಾಂತ್ಯಗಳಂತೆ ಸ್ಥಳೀಯ ಬಿಷಪರ ಒಡೆತನದಲ್ಲೇ ಮುಂದುವರಿಯಿತು.
ಆದರೆ ಅದೇ ಸಮಯದಲ್ಲಿ ಪೋಪ್ ಜಗದ್ಗುರುಗಳು "ಈ ಗುರುಮಠವು ಮಿಷನ್ ಸಂಸ್ಥೆಯ ಆಡಳಿತದಿಂದ ತಪ್ಪಿ ಪ್ರಾಂತೀಯ ಗುರುಮಠವಾಗಿ ಪರಿವರ್ತನೆಗೊಂಡು ರೋಮಿನ ನೇರ ಆಡಳಿತಕ್ಕೆ ಒಳಪಡಬೇಕು" ಎಂದು ಅದೇಶ ವಿಧಿಸಿದರು. ಹೊಸದಾಗಿ ರೂಪುಗೊಂಡಿದ್ದ ಗುರುಮಠದ ನಿಯಮಾವಳಿಗಳು ಪ್ರಾಂತೀಯ ಗುರುಮಠದ ನಿಯಮಾವಳಿಗಳಿಗಿಂತ ಭಿನ್ನವಿರಲಿಲ್ಲವಾದರೂ ಠರಾವುಗಳನ್ನು ಆಗಿಂದಾಗ್ಗೆ ರೋಮಿನ ವರಿಷ್ಠರ ಅವಗಾಹನೆಗೆ ತರಬೇಕೆನ್ನುವ ಪೋಪರ ಆಜ್ಞೆ ಇಲ್ಲಿನ ಬಿಷಪರಿಗೆ ಇರಿಸು ಮುರಿಸು ಉಂಟುಮಾಡಿತು.
ಕ್ರಿಸ್ತಶಕ ೧೯೪೫ರಲ್ಲಿ ಕೊರೊಮ್ಯಾಂಡಲ್ ತೀರದ ಪ್ರೇಷಿತಯಾಜಕಪೀಠವು ಮೂರು ಭಾಗವಾಗಿ ವಿಭಾಗಿಸಲ್ಪಟ್ಟತು. ಪಾಂಡಿಚೇರಿ, ಮೈಸೂರು ಮತ್ತು ಕೊಯಮತ್ತೂರು ಎಂಬುದಾಗಿ ಮೂರು ಭಾಗವೂ ಪ್ರತ್ಯೇಕ ಪ್ರೇಷಿತಯಾಜಕಪೀಠವನ್ನು ಪಡೆದವು. ಮೂರು ಭಾಗಗಳೂ ಕೆಲ ವರ್ಷಗಳ ಕಾಲ ಪ್ರತ್ಯೇಕ ಸೆಮಿನರಿಗಳನ್ನು ನಡೆಸಲು ಪ್ರಯತ್ನಿಸಿದವು.
ಎರಡನೆಯದರ್ಜೆಯ ತರಬೇತಿಯಲ್ಲಿ –ಆರೋಗ್ಯದ ನಿಯಮಗಳು-ಅದರ ಪಾಲನೆ; ದೇಹವನ್ನು ಸುಸ್ಥಿತಿಯಲ್ಲಡಲು ಸ್ಕೌಟ್' ವ್ಯಾಯಾಮ –ಉಸಿರಾಟದ ಕ್ರಮ, ಅರೋಗ್ಯಕರ- ಕುಳಿತುಕೊಳ್ಳುವ ನಿಲ್ಲುವ, ನಡೆಯುವ ಕ್ರಮ; ನಂತರ ಪ್ರಥಮ ಚಿಕಿತ್ಸೆಯ ಆರಂಭಿಕ ಪಾಠಗಳು ಅದರ ಪ್ರಯೋಗ-ವಿಧಿ ವಿಧಾನ , ಉದಾಹರಣೆಗೆ –ಕತ್ತರಿಸಿದ ಘಾಯಕ್ಕೆ- ತರಚಿದ ಘಾಯಕ್ಕೆ, ಉಳುಕಿಗೆ, ಸುಟ್ಟ ಘಾಯಕ್ಕೆ, ಕಣ್ಣಿನಲ್ಲಿ ಕಸ-ಧೂಳು-ಮರಳು ಇತ್ಯಾದಿ ಸೇರಿಕೊಂಡಾಗ ಮಾಡುವ ಪ್ರಥಮ ಚಿಕಿತ್ಸೆ ; ಮೂಗಿನಲ್ಲಿ ರಕ್ತ ಸೋರವಿಕೆ, ಕಡಿ ಜೇನು-ಕಣಜಗಳ ವಿಪೂರಿತ ಕಡಿತ ಚಿಕಿತ್ಸೆ, ಅತಿ ಶಾಖ ಬಿಸಿಲಿನ ಝಳದ ಅತಿ ಸುಸ್ತಿಗೆ ಚಿಕಿತ್ಸೆ ;ಸರಳ ಬ್ಯಾಂಡೇಜ್ ಗಳನ್ನು ಮಾಡುವುದು, ತಲೆಗೆ ಘಾಯವಾದಾಗ, ಕೈ ,ಕಾಲು,ಪಾದ ಮರಿದಾಗ ಆರಂಭಿಕ ಬ್ಯಾಂಡೇಜು ಚಿಕಿತ್ಸೆ; ಇತ್ಯಾದಿ.
ಗಂಟುಗಳ ಮುಂದುವರಿದ ಭಾಗ – ಲಾಠಿ/ಕೋಲುಗಳಿಗೆ /ಕಂಬಗಳಿಗೆ ಚೌಕ ಸುತ್ತು-ಗಂಟು/ ಸ್ಕೇರ್'ಲ್ಯಾಷಿಂಗ್' , ಇತ್ಯಾದಿ. ಶಿಬಿರ / ಕ್ಯಾಂಪ್ ಮಾಡುವುದು ಅದಕ್ಕೆ ಅನುಕೂಲವಾಗಿ, ಕೋಲು ಕಡ್ಡಿಗಳಿಂದ ದಾರ ಉಪಯೋಗಿಸಿ ಉಪಯುಕ್ತ ಉಪಕರಣಗಳನ್ನು ತಯಾರಿಸಿಕೊಳ್ಳುವುದು.ಅದಕ್ಕಾಗಿ ಕೋಲು ಜೋಡಿಸುವ ಕತ್ತರಿ ಸುತ್ತು-ಗಂಟು. ಮರದ ತುಂಡಿಗೆ ಸುತ್ತುವ ಸರಪಳಿ ಗಂಟು; ಮೊದಲಾದವು.
ಬೆಂಕಿ ಹಚ್ಚುವ ತರಬೇತಿ –ಇರುವ ಕಸ ಕಡ್ಡಿಗಳ ಸಹಾಯದಿಂದ ಬೆಂಕಿ ಆರದಂತೆ ಪಿರಮಿಡ್ ಆಕಾರದಲ್ಲಿ ಜೋಡಿಸಿ ಸಾಮಾನ್ಯವಾಗಿ ಒಂಧೇ ಬೆಂಕಿ ಕಡ್ಡಿ ಉಪಯೋಗಿಸಿ ಬೆಂಕಿಮಾಡುವ ತರಬೇತಿ.
ಅಡಿಗೆ ಮಾಡುವ ಶಿಕ್ಷಣ: .ಒಬ್ಬರಿಗೆ ಅಥವಾ ಇಬ್ಬರಿಗೆ ಅಥವಾ ಕ್ಯಾಮಪ್'ಮಾಡಿದ ಆರು ಎಂಟು ಬಾಲಕರಿಗೆ , ಉಳಿದು ವ್ಯರ್ಥವಾಗದಂತೆ ,ಎರಡು ಬಗೆಯ ಮೇಲೋಗರ /ರಿಸೈಪ್' ಮತ್ತು ಅನ್ನ/ಚಪಾತಿ ಮಾಡುವ ಕಲೆ
ದಿಕ್ಕುಗಳನ್ನು ಗುರುತಿಸುವ ಕಂಡುಕೊಳ್ಳುವ ಕ್ರಮ. ದಿಕ್ಸೂಚಿಯ ಉಪಯೋಗ, ಸೂರ್ಯನ ಚಲನೆಯ ಅರಿವ, ರಾತ್ರಿ ಮುಖ್ಯ ನಕ್ಷತ್ರಗಳ ಪರಿಚಯ ಮಾಡಿಕೊಂಡು ದಿಕ್ಕನ್ನು ತಿಳಿಯುವುದು.
ಸಿಗ್ನಲಿಂಗ್'/ ಸಂಕೇತ ಭಾಷೆಯ ಅಭ್ಯಾಸ ; ದೋರದಲ್ಲಿರವವರಿಗೆ ಬಾವುಟ ಮೂಲಕ/ಬೆಂಕಿ ಮೂಲಕ/ ಸೀಠಿಯ ಮೂಲಕ ಸಂದೇಶ ರವಾನಿಸುವುದು. ವಿಶೇಷ ಸಂಧರ್ಭಗಳಲ್ಲಿ –ಅಪಾಯ ಇತ್ಯಾದಿ ಸಂಧರ್ಭಗಳಲ್ಲಿ ಉಪಯೋಗಿಸುವ ಇಶಿಷ್ಟ ಸಂಕೇತ ಸಂಜ್ಞೆ/ ವಿಷಲ್'ಗಳು.
ಸ್ಕೌಟ್'ನ ಮೂರು ದೊಣ್ಣೆಗಳನ್ನು ಸೇರಿಸಿ ಕಟ್ಟಿ ಎ12 ಅಇಎತ್ತರದ ಧ್ವಜಸ್ಥಂಬ ಮಾಡಿ ರಾಷ್ಟ್ರದ/ಸ್ಕೌಟಿನ ಬಾವಟವನ್ನು ಸರಿಯಾದ ಕ್ರಮದಲ್ಲಿ ಹಾರಿಸುವುದನ್ನು ಕಲಿಯಬೇಕು.
ಕ್ಯಾಂಪ್'/ಶಿಬಿರ ಹೂಡಲು ಮತ್ತು ಅದನ್ನು ಮುಕ್ತಾಯ ಮಾರುವ ವಿಧಾನ ಅರಿತಿರಬೇಕು. ಶಿಬಿರದ ವೇಳೆ ಪರಿಸರಕ್ಕೆ ಸ್ವಲ್ಪವೂ ಹಾನಿಯಾಗದ ರೀತಿ ಶಿಬಿರ ಮಾಡಿ ಅದನ್ನು ಮುಕ್ತಾಯಗೊಳಿಸುವ ಕ್ರಮ ಅರಿತಿರಬೇಕು.
ತನ್ನ ವೈಯುಕ್ತಿಕ, ದೈಹಿಕ ವಿವರ ತಿಳಿದಿರಬೇಕು ; ಡೈರಿ/ದಿನಚರಿ ಬರೆಯುವುದನ್ನು ಅಭ್ಯಾಸ ಮಾಡಿಕೊಳ್ಳಬೆಕು
ಹೀಗೆ ಅನೇಕ ಬಗೆಯ ಸ್ವಾವಲಂಬನೆಯ / ಪರರ ಸಹಾಯಕ್ಕಾಗುವ ಶಿಕ್ಷಣವನ್ನು ಎರಡನೆಯ ಸೋಪಾನದಲ್ಲಿ ಸ್ಕೌಟ್'/ಗೈಡ್' ಪಡೆಯುತ್ತಾನೆ/ಳೆ.
ಮೊದಲನೇ ದರ್ಜೆಯ ಸ್ಕೌಟ್ ಆಗಲು ಈಜು ಕಲಿಯಬೇಕು. ತನ್ನ ಇತರರ ರಕ್ಷಣೆಯ ಉಪಾಯಗಳನ್ನು ತಿಳಿದಿರಬೇಕು. ಅಪಾಯದ / ತೊಂದರೆಯ ನೀರುತಾಣಗಳನ್ನು ಅರಿತು ಎಚ್ಚರಿಕೆಯ ವಿಧಿಗಳನ್ನು ಅರಿತಿರಬೇಕು.
ಪಯೋನೀರಿಂಗ್' / ಸಾಹಸ ಯಾತ್ರೆ / ಶೋಧನಾಯಾತ್ರೆ ಗಳನ್ನು ಹಮ್ಮಿಕೊಂಡು ಅನುಭವ ಪಡೆಯಬೇಕು. ಇದಕ್ಕೆ ಬೇಕಾದ ಮುಂದುವರಿದ ಅಗ್ನಿಶಾಮಕದಳದವರು ತಿಳಿದಿರುವ, ಹಗ್ಗ ಗಂಟುಗಳ ಜೋಡಣೆಗಳ ಕಲಿಕೆ ಅರಿವು ಅಗತ್ಯ. ಮೂರು ರಾತ್ರಿಗಳ ಕ್ಯಾಂಪ್' ಮಾಡಬೇಕು. ಕ್ಯಾಮಪ ಮುಕ್ತಾಯವಾದ ಮೇಲೆ ಅಲ್ಲಿ ಕ್ಯಾಂಪಿನ ಕುರುಹುಗಳು ಅವಶೇಶಗಳು ಇಲ್ಲದಂತೆ ಮಾಡುವ ತರಬೇತಿ ಪಡೆಯಬೇಕು.
ಕಟ್ಟಡದ, ಮರದ, ಎತ್ತರಗಳನ್ನು ದೊಣ್ಣೆ ಬಳಸಿ ಕಂಡು ಹಿಡಿಯುವ, ಹೊಳೆ ನದಿಗಳ ಅಗಲಗಳನ್ನು ತಿಳಿಯುವ ಗಣಿತ ಅರಿಯಬೇಕು.
ಹೆಚ್ಚಿನ ಪ್ರಥಮ ಚಿಕಿತ್ಸೆ./ಫಸ್ಟ್' ಏಡ್' ಅಭ್ಯಾಸ ಮಾಡಬೇಕು. ಬೆಂಕಿ ನೀರು ಅಪಘಾತಗಳಾದಾಗ ಅಲ್ಲಿಂದ ತೊಂದರೆಗಳಿಗೆ ಒಳಗಾದವರನ್ನು ಹೊತ್ತು ಸಾಗಿಸುವ , ಅಗ್ನಿ ಶಾಮಕದಳದವರ ತರಬೇತಿಯನ್ನೂ ಪಡೆಯಬೇಕು.
ನೀರಿನಲ್ಲಿ ಮುಳಗಿ ಮೇಲೆ ಎತ್ತಿದಾಗ, ಅವರಿಗೆ ಚಿಕಿತ್ಸೆಮಾಡುವುದು, ಬಿಸಿಲಿನ ಝಳಕ್ಕೆ / ಗುಂಪಿನ ಒತ್ತಡದಲ್ಲಿ ಸಿಲುಕಿ ಎಚ್ಚರತಪ್ಪಿದವರಿಗೆ, ವಿದ್ಯುತ್'ಶಾಕ್ ಆದವರಿಗೆ ಹೇಗೆ ಚಿಕಿತ್ಸೆ ಮಾಡಲು ತರಬೇತಿ ಪಡೆದಿರಬೇಕು.
ಪರಿಸರಕ್ಕೆ ಹಾನಿಯಾಗದಂತೆ ಆರೋಗ್ಯಕರ ಅಡಿಗೆ ಮಾಡುವುದು , ಹೊರಾಂಗಣದಲ್ಲಿ ಅಪಾಯವಾಗದಂತೆ, ಉರಿ ಕೆಡದಂತೆ ಬೆಂಕಿಮಾಡುವುದರ ತರಬೇತಿ ಹೊಂದಿರತಕ್ಕದ್ದು, .
ಆಕಾಶದಲ್ಲಿ ಓರಿಯನ್' ನಕ್ಷತ್ರ ಪುಂಜ, ಧೃವ ನಕ್ಷತ್ರಗಳನ್ನು ಗುರುತಿಸುವ –ಅದರಿಂದ ದಿಕ್ಕುತಿಳಿಯವುದನ್ನು, ಅದರಲ್ಲಿ ನದಿ,ದಾರಿ ಬೆಟ್ಟ, ಕಾಡು, ಕರೆ , ಸರೋವರ ಮೊದಲಾದವುಗಳನ್ನು ಸಂಕೇತ ಮೂಲಕ ಗುರುತಿಸುವುದನ್ನು ಕಲಿಯಬೇಕು.
ದಿಕ್ಕು ತಿಳಿದು ತಾನು ನೆಡೆದಾಡಿದ ಕ್ಯಾಂಪ್' ಮಾಡಿದ ಸ್ಥಳದ ಮ್ಯಾಪ್'/ನಕ್ಷೆ ತಯಾರಸಲು ಅರಿತಿರಬೇಕು.
ಹೀಗೆ ಪ್ರತಿ ಕೌಶಲ್ಯವನ್ನೂ ಪಡೆದಿರುವುದಕ್ಕೂ ಒದೊಂದು ಪ್ರತ್ಯೇಕ ಬ್ಯಾಡ್ಜ್' ಸಂಪಾದನೆ ಇದೆ.
ಒಬ್ಬ ಭಾರತೀಯ ಸ್ಕೌಟ್ / ಗೈಡ್' ಪಡೆಯುವ ಹೆಚ್ಚಿನ ಪ್ರಶಸ್ತಿ ಎಂದರೆ ಅದು ಪ್ರಸಿಡೆಂಟ್' ಬ್ಯಾಡ್ಜ್'. ಭಾರತದ ರಾಷ್ಟ್ರಪತಿಗಳಿಂದ ಪಡೆಯುವ ಪದಕ / ಬ್ಯಾಡ್ಜ್'.
ಹೀಗೆ ಭಾರತದಲ್ಲೂ ಅನೇಕ ಕಡೆಗಳಲ್ಲಿ ಸ್ಕೌಟ್ ಚಳುವಲಿ ಬೇರೆ ಬೇರೆ ಹೆಸರಿನಲ್ಲಿ ಪ್ರತ್ಯೇಕವಾಗಿ ಆರಂಭವಾಯಿತು . 1910 ರಲ್ಲಿ ಜಬ್ಬಲ್ಪುರದಲ್ಲಿ ಗರ್ಲ್ ಗೈಡ್ ಆರಂಭವಾಯಿತು. ಅದರೆ ಅದು ಹೆಚ್ಚಾಗಿ ಆಂಗ್ಲೋ ಇಂಡಿಯನ್ನರಿ ಗೆ ಆಗಿತ್ತುನಂತರ ಭಾರತೀಯ ಮಕ್ಕಳಿಗೂ ಆಶಿಕ್ಷಣ ದೊರೆಯುವಂತಾಯಿತು. 1927 1937 ರಲ್ಲಿ ಬೇಡನ್ ಪೊವೆಲ್ ಭಾರತಕ್ಕೆ ಬಂದಾಗ ಇವನ್ನೆಲ್ಲಾ ಒಟ್ಟು ಸೇರಿಸಲು ಪ್ರಯತ್ನಿಸಿದರು ಆದರೆ ಆಗಲಿಲ್ಲ.
ಭಾರತವು ೧೯೪೭ ರಲ್ಲಿ ಸ್ವಾತಂತ್ರಗಳಿಸಿದ ನಂತರ ಮೊದಲ ಪ್ರಧಾನಿ ಪಂ.ಜವಾಹರಲಾಲ್ ನೆಹರೂ , ಶಿಕ್ಷಣ ಮಂತ್ರಿ ಮೌಲಾನಾ ಅಬುಲ್ ಕಲಂ ಅಜಾದ್ ಅವರು , ಈಗಿನ ಉತ್ರ ಪ್ರದೇಶದ ರಾಜ್ಯಪಾಲ ಶ್ರೀ ಮಂಗಲದಾಸ್ ಪಕ್ವಾಸ್, ಪಂ. ಹೃದಯನಾಥ ಕುಂಜ್ರು,
ಶ್ರೀ ರಾಮ ಭಾಜಪೇಯಿ , ನ್ಯಾಯ ಮೂರ್ತಿ ವಿವಿಯನ್ ಬೋಸ್, ಮೊದಲಾದವರನ್ನು ಒಪ್ಪಿಸಿ ವಿವಿಧ ಪ್ರದೇಶಗಳಲ್ಲಿ ಇದ್ದ ಸ್ಕೌಟ್ಸ್ ಗೈಡ್ಸ್ ಸಂಸ್ಥೆಗಳನ್ನು 7 ನವೆಂಬರ್ ೧೯೫೦ರಲ್ಲಿ ಒಂದು ಸಂಸ್ಥೆಯಾಗಿ ಒಗ್ಗೂಡಿಸಿದರು. ದಿ.15- 8-1951.ರಲ್ಲಿ ಭಾರತದ ಗರ್ಲ್ ಗೈಡ್ ಸಂಸ್ಥೆಯೂ ಇದರೊಂದಿಗೆ ಸೇರಿತು. ಕೇಂದ್ರ ಶಿಕ್ಷಣ ಇಲಾಖೆಯ ಕಾರ್ಯದರ್ಶಿ ಡಾ.ತಾರಾಚಂದ್‘ ಈ ಕ್ರಿಯೆಗೆ ವಿಶೇಷ ಶ್ರಮಿಸಿದರು.
ಈ ಭಾರತ ಸ್ಕೌಟ್ಸ್ ಮತ್ತು ಗೈಡ್ಸ್ ಎಂದು ನಾಮಕಣಗೊಂಡ ಸಂಸ್ಥೆ ಅಂತರರಾಷ್ತ್ರೀಯ ಸ್ಕೌಟ್ಸ್ ಮತ್ತು ಗೈಡ್ಸ್ ಸಂಸ್ಥೆಗಳಲ್ಲಿ ನೊಂದಾಯಿಸಿಕೊಂಡಿದೆ.ಸ್ಕೌಟ್ಸ್ ಮತ್ತು ಗೈಡ್ಸ್ ಸಂಸ್ಥೆ ಜಗತ್ತಿನ ಅತ್ಯಂತದೊಡ್ಡ ಸೇವಾಸಂಸ್ಥೆಗಳಲ್ಲಿ ಒಂದು.
ಇಂಗ್ಲೆಂಡಿನ ನಿವೃತ್ತ ಸೈನ್ಯಾಧಕಾರಿಯಾಗಿದ್ದ ಲಾರ್ಡ್ ಬೇಡನ್‘ ಪೊವೆಲ್‌ರಿಂದ 1907 ರಲ್ಲಿ ಗಂಡುಮಕ್ಕಳ ಸ್ಕೌಟ್‘ ಆರಂಭ ವಾಯಿತು . ಪ್ರಯೋಗಾರ್ಥವಾಗಿ 20 ಹುಡುಗರಿಗೆ ಬ್ರೌನ್ ಸೀ ದ್ವೀಪದಲ್ಲಿ ಕ್ಯಾಂಪ್ ಮಾಡಿ ಶಿಕ್ಷಣ ಕೊಡಲಾಯಿತು. ಅದರ ಉಪುಕ್ತತೆ ಮತ್ತು ಯಶಸ್ವಿಯೆಂದು ಕಂಡು ಬಂದಿದ್ದರಿಂದ ಅವರು ಸ್ಕೌಟಿಂಗ್ ಫಾರ್ ಬಾಯ್ಸ್ ಎಂಬ ಸ್ಕೌಟ್ ಶಿಕ್ಣಣದ ವಿವರವಾದ ಪಠ್ಯವುಳ್ಳ 15 ದಿನದ ನಿಯತಕಾಲಿಕೆ ಪುಸ್ತಕವನ್ನು ಪ್ರಕಟಿಸಿದರು. ಇದು ಮುಂದಿನ ಸ್ಕೌಟ್ ಶಿಕ್ಷಣ ಮತ್ತು ಚಳುವಳಿಗೆ ನಾಂದಿಯಾಯಿತು.
ಸನ್ 1910ರಲ್ಲಿ ಕ್ರಿಸ್ಟಲ್ ಪ್ಯಾಲೇಸ್ ರ‍್ಯಾಲಿ ನೆಡೆಸಿದರು. ಅದರಲ್ಲಿ ಹೆಣ್ಣು ಮಕ್ಕಳೂ ಸ್ಕೌಟ್ ತೊಡಿಗೆಯೊಂದಿಗೆ ಬಂದಿದ್ದರು ಮತ್ತು ತಾವೂ ಬಾಗವಹಿಸುವುದಾಗಿ ಹೇಳಿದರು. ಪೊವೆಲ್ಲರ ತಂಗಿ ಆಗ್ನೆಸ್ ಬೇಡನ್ ಪೊವೆಲ್ ರ ನೇತ್ರತ್ವದಲ್ಲಿ ಗರ‍್ಲ್ ಗೈಡ್ ಎಂಬ ವಿಭಾಗವೂ ಆರಂಭವಾಯಿತು.
1909 ರಲ್ಲಿ. ನಿವೃತ್ತ ಕ್ಯಾಪ್ಟನ್ ಟಿ ಎಚ್ ಬೇಕರ್ ಎಂಬವರು ಬೆಂಗಳೂರಿನ ಬಿಶಪ್ ಕಾಟನ್ ಶಾಲೆಯಲ್ಲಿ ಒಂದು ಬಾಯ್ ಸ್ಕೌಟ್ ತಂಡದ ರೂಪದಲ್ಲಿ ಆರಂಭಿಸಿದರು. ರಾಷ್ಟ್ರೀಯ ನಾಯಕರಾದ ಪಂಡಿತ ಮದನ ಮೋಹನ ಮಾಳವೀಯಸೇವಾ ಸಮಿತಿ ಸ್ಕೌಟ್ ಎಸೋಸಿಯೇಶನನ್ನು ಸ್ಥಾಪಿಸಿದರು. ಡಾ ಅನ್ನಿ ಬೆಸೆಂಟ್ಚೆನ್ನೈಯಲ್ಲಿ ಸ್ಕೌಟ್ ಎಸೊಸಿಯೇಶನ್ ಫಾರ್ ಇಂಡಿಯನ್ ಬಾಯ್ಸ್ ಎಂಬ ಸಂಸ್ಥೆಯನ್ನು ಆರಂಭಿಸಿದರು.
ಒಂದು ಸ್ಕೌಟ್' /ಗೈಡ್' ದಳ/ ಟ್ರೂಪಿನಲಿ 10 ರಿಂದ 24 / 30 ಬಾಲಕ/ಬಾಲಕಿಯರಿರಬಹುದು. ಅದನ್ನು 5 ಅಥವಾ 6/8 ರ ಚಿಕ್ಕ ಚಿಕ್ಕ ಪೆಟ್ರೋಲ್'ಗಳಾಗಿ/ಗುಂಪುಗಳಾಗಿ ವಿಂಗಡಿಸಿ ಪ್ರತಿಯೊಂದು ಉಪದಳ/ಗುಂಪಿಗೂ ಒಬ್ಬ ನಾಯಕನನ್ನು ಮಾಡಲಾಗುವುದು. ಇಡೀ ದಳಕ್ಕೆ ಒಬ್ಬ ನಾಯಕ ಮತ್ತು ಒಬ್ಬ ಉಪನಾಯಕ ಇರುತ್ತಾನೆ.
ಇದರಲ್ಲಿ ಸ್ಕೌಟ್ ನಿಯಮ ; ಪ್ರತಿಜ್ಞೆ , ರಾಷ್ಟ್ರ ಧ್ವಜದ ವಿವರ ಸ್ಕೌಟ್'ಬಾವುಟದ ಅರ್ಥ, ಅದಕೆ /ಅವಕ್ಕೆ ಗೌರವ ಕೊಡುವ ವಿಧಿ ವಿಧಾನ; ಸ್ಕೌಟ್' ಲಾಠಿಯ ಉಪಯೋಗ; ದಾರಿ ಸೂಚಕ-ಅಪಾಯ ಸೂಚಕವೇ ಮೊದಲಾದ ಸಂಕೇತಗಳು ; ದಾರಗಳಿಂದ ಜಾರದಂತೆ ಮತ್ತು ಸುಲಭವಾಗಿ ಬಿಚ್ಚಬಹುದಾದ ಕೆಲವು ಸರಳ ಗಂಟುಗಳನ್ನು ಹಾಕುವುದು, ಉದಾಹರಣೆಗೆ ಸಮಗಂಟು/ಪವಿತ್ರ ಗಂಟು, ಅಡ್ಡಗಂಟು, ಕೊಟ್ಟಿಗೆ ಗಂಟು, ಇತ್ಯಾದಿ ; ಸ್ಕೌಟ್' ಸೆಲ್ಯೂಟ್' ಕ್ರಮ ಅದರ ಅರ್ಥ; ಇವುಗಳನ್ನು ಕಲಿಸಿ ಪ್ರತಿಜ್ಞಾ ವಿಧಿಯನ್ನು ಬೋಧಿಸಿ ಟೆಂಡರ್' ಫುಟ್' ಬ್ಯಾಡ್ಜ್'ನ್ನು ವಿಧಿ-ವಿಧಾನದ ಮೂಲಕ ಸ್ಕೌಟ್'/ಗೈಡ್'ಗಳಿಗೆ ಪ್ರದಾನ ಮಾಡಲಾಗುವುದು.ಸಾಮಾನ್ಯ ಮಟ್ಟಿನ ಕವಾಯಿತು ಮತ್ತು ಆಜ್ಞೆ ಪಾಲನೆ , ವಿಶಲ್'/ಶೀಟಿಯ ಸಂಜ್ಞೆಗೆ /ಆಜ್ಞೆಗೆ ವಿಧೇಯರಾಗಿ ಅದನ್ನು ಪಾಲಿಸುವುದು ಅರಿಯಬೇಕು.
ಸ್ಕೌಟ್ / ಗೈಡ್ ಶಿಕ್ಷಣ ವಿಧಾನವು ಸ್ವಯಂ ಶೀಕ್ಷಣದ ಮೂಲಕ ಹಂತ ಹಂತವಾಗಿ ಮುಂದುವರಿಯುತ್ತದೆ. ಅದು ಈ ಕೆಳಗಿನ ವಿಧಾನವನ್ನು ಅನುಸರಿಸುತ್ತದೆ.:
ದೊಡ್ಡವರ ಮೇಲ್ವಿಚಾರಣೆಯಲ್ಲಿ ಸದಸ್ಯತ್ವ ಹೊಂದಿದ ಸಣ್ಣ ಎಳೆಯರ ಗಂಪು ಕಲಿಕೆಯ ಮೇಲಕಿನ ಮೇಲಿನ ಹಂತಕ್ಕೆ ತಲುಪುವುದು.
ಸನ್ನಡತೆಯ ಮುನ್ನೆಡೆ, ಉತ್ತಮ ಸಾಮರ್ಥ್ಯ, ಸ್ವಾವಲಂಬನೆ, ಭರವಸೆಯುಳ್ಳ ವ್ಯಕ್ತಿತ್ವ, ಸಹಕಾರ ಮನೋಭಾವ-ಗುಣ ಮತ್ತು ಮುನ್ನೆಡುಸುವ ಗುಣ ಅಥವಾ ನಾಯಕತ್ವದ ಸಾವ್ಮರ್ಥ್ಯ ; ಇದಕ್ಕಾಗಿ ಅಗತ್ಯ ಉತ್ಸಾಹದಾಯಕ ಚಟುವಟಿಕೆಯ ಯೋಜನೆ ಗಳು, ಆಸಕ್ತದಾಯಕ ಕಾರ್ಯಕ್ರಮಗಳು ; ಇದರಲ್ಲಿ ಸದಸ್ಯರು ಭಾಗವಹಿಸುವ ಆಟಗಳು, ಉಪಯುಕ್ತ ಕೌಶಲಗಳು, ಸಮಾಜಕ್ಕೆ /ಜನಪರ ಹಿತವಾದ ಸೇವಾಕಾರ್ಯ,-ಇವ ಹೆಚ್ಚಾಗಿ ವಸತಿಯಹೊರಗಿನ ಪ್ರಕೃತಿಯ ಸಾಮೀಪ್ಯದ ವಾತಾವರಣದಲ್ಲಿ ನಡೆಯುವುದು.
ಒಂಭತ್ತನೇ ಜಾಗತಿಕ ಸ್ಕೌಟ್ ಗೈಡ್ ಬಜಾಂಬೂರಿಯು, 1957 ರಲ್ಲಿ , ಬೇಡನ್ ಪೊವೆಲ್ ಅವರ ಶತಮಾನದ ಜನ್ಮದಿನೋತ್ಸವ ಹಾಗೂ 1907ರಲ್ಲಿ ಬ್ರೌನ್ ಸೀ ದ್ವೀಪದಲ್ಲಿ ನೆಡೆದ ಪ್ರಥಮ ಸ್ಕೌಟ್' ಕ್ಯಾಂಪ್'ನ 50 ನೇ ವರ್ಷದ ಸ್ಮರಣೆಯ ಅಂಗವಾಗಿ ಇಂಗ್ಲೆಂಡಿನ ಸುತ್ತನ್' ಪಾರ್ಕ್'ನಲ್ಲಿ ಆಯೋಜಿಸಲಾಗಿತ್ತು. ಅದರಲ್ಲಿ ಸ್ಕೌಟ್'ಗಳು, ರೋವರುಗಳು,ಸ್ಕೌಟ್ಟ ಮಾಸ್ಟರ್'ಗಳು 84 ದೇಶಗಳಿಂದ ಆಗಮಿಸಿದ್ದರು. ಅವರ ಒಟ್ಟು ಸಂಖ್ಯೆ 35,000 ದಷ್ಟಿತ್ತು.
ಭಾರತದಲ್ಲಿ ಸಾಮಾನ್ಯವಾಗಿ ನಾಲ್ಕು ವರ್ಷಕ್ಕೊಮ್ಮೆ ರಾಷ್ಟ್ರೀಯ ಸ್ಕೌಟ್' ಗೈಡ್' ಜಾಂಬೂರಿ ನೆಡೆಯುವುದು. ಅದರಲ್ಲಿ ಎಲ್ಲಾ ರಾಜ್ಯಗಳ ಸ್ಕೌಟ್'ಗರ್ಲ್'ಗೈಡ್ ಗಳು, ರೋವರುಗಳು, ರೇಂಜರ್'ಗಳು, ಸ್ಕೌಟ್'ಮಾಸ್ಟರ್'ಗಳು, ಸೇರುತ್ತಾರೆ.
ಸ್ಸೌಟ್/ ಗೈಡ್, ಎಲ್ಲರಿಗೂ ಸ್ನೇಹಪರರಾಗಿರುವುದು ಮತ್ತು ಇತರೆ ಸ್ಸೌಟ್ /ಗೈಡ್ ಗಳಿಗೆ ಸೋದರ / ಸೋದರಿ ಭಾವನೆಯಿಂದ ಇರುವುದು.
ಸ್ಸೌಟ್/ ಗೈಡ್ ಶಿಸ್ತು ಪಾಲಿಸುವನು ಮತ್ತು ದೇಶದ /ಸಾರ್ವಜನಿಕ ಆಸ್ತಿಯನ್ನು ರಕ್ಷಿಸುವನು.,
೧೯೧೭ರಲ್ಲಿ ಸ್ಕೌಟ್ ಚಳವಳಿ ಕರ್ನಾಟಕದಲ್ಲಿ ಪ್ರಾರಂಭವಾಯಿತು. ‘ದ ಬಾಯ್ಸ್ ಸ್ಕೌಟ್ಸ್ ಆಫ್ ಮೈಸೂರ್’ ಎಂಬ ಹೆಸರಿನ ಸಂಸ್ಥೆಗೆ ಅಂದಿನ ಮಹಾರಾಜರಾಗಿದ್ದ ಶ್ರೀ ಕೃಷ್ಣದೇವರಾಜ ಒಡೆಯರ್ ಪೋಷಕರಾಗಿದ್ದರು. ಅವರ ಸೋದರ ಯುವರಾಜ ಶ್ರೀ ಕಂಠೀರವ ನರಸಿಂಹರಾಜ ಒಡೆಯರ್ ರಾಜ್ಯ ಮುಖ್ಯಸ್ಥರಾಗಿದ್ದರು. ತಮ್ಮ ಆಡಳಿತದ ರಾಜ್ಯದ ಎಲ್ಲಾ ಶಾಲೆಗಳಲ್ಲಿ ಸ್ಕೌಟ್ ಚಟುವಟಿಕೆಗಳನ್ನು ಆರಂಭಿಸಬೇಕೆಂದು ಮಹಾರಾಜರು ೧೯೧೭ರ ಅಕ್ಟೋಬರ್ ೩ರಂದು ರಾಜಾಜ್ಞೆಯನ್ನು ಹೊರಡಿಸಿದರು.
ನಾನು ನನ್ನ ಆತ್ಮ ಸಾಕ್ಷಿಯಾಗಿ ವಚನ ಕೊಡುತ್ತೇನೆ ( ಸ್ವಲ್ಪ ಇಂಗ್ಲಿಷ್ ಬಲ್ಲ ಮಕ್ಕಳಿಂದ , ಇದನ್ನು ಸುಲಭವಾಗಿ ಇಂಗ್ಲಷ್ ಭಾಷೆಯಲ್ಲಿಯೇ ಪ್ರಾಮಿಸ್ ತೆಗೆದುಕೊಳ್ಲುವುದು ರೂಢಿ).
ಈ ಭಾರತ ಸ್ಕೌಟ್ಸ್ ಮತ್ತು ಗೈಟ್ಸ್ ಸಂಸ್ಥೆಯು, ಒಂದು ಸ್ವಯಂಸೇವಾ ಸಂಸ್ಥೆಯಾಗಿದ್ದು , ರಾಜಕೀಯವಲ್ಲದ, ಮಕ್ಕಳಿಗೆ /ಯುವಕರಿಗೆ ಮೀಸಲಾದ , ಜಾತಿ /ಹುಟ್ಟು, ಮತ, ಪಂಥಗಳ ಬೇಧವಿಲ್ಲದ , ಎಲ್ಲ ಮಕ್ಕಳು, ಯುವಕರಿಗೂ ಅವಕಾಶವಿರುವ, ಈ ಸಂಸ್ಥೆಯ ಮೂಲ ಸ್ಥಾಪಕರಾದ ಲಾಡ್ ಬೇಡನ್ ಪೊವೆಲ್ 1907 ರಲ್ಲಿ ರೂಪಿಸಿದ ನೀತಿ ನಿಯಮ ಮತ್ತು ಉದ್ದೇಶಗಳನ್ನು ಹೊಂದಿದ ಸಂಸ್ಥೆಯಾಗಿರುತ್ತದೆ.
ಶ್ರೀ ಜಯಚಾಮರಾಜ ಒಡೆಯರರೂ ಬಾಲಕರಾಗಿದ್ದಾಗ ಸ್ಕೌಟಿನಲ್ಲಿ ಮುಖ್ಯ ಕಬ್ ಆಗಿದ್ದರು. ನಂತರ ೧೯೨೭ರಲ್ಲಿ ‘ದ ಬಾಯ್ಸ್ ಸ್ಕೌಟ್ಸ್ ಆಫ್ ಮೈಸೂರ್’ ಸಂಸ್ಥೆಯ ಸೋದರ ಸಂಸ್ಥೆಯಾಗಿ ‘ದ ಗರ್ಲ್ ಗೈಡ್ಸ್ ಆಫ್ ಮೈಸೂರ್’ ಎಂಬುದು ಸ್ಥಾಪನೆಯಾಯಿತು. ಇವೆರಡೂ ಸ್ವತಂತ್ರವಾಗಿಯೇ ಕಾರ್ಯ ನಿರ್ವಹಿಸುತ್ತಿದ್ದು, ೧೯೫೧ರಲ್ಲಿ ಭಾರತ್ ಸ್ಕೌಟ್ಸ್ ಮತ್ತು ಗೈಡ್ಸ್ ಸಂಘಟನೆಯೊಂದಿಗೆ ವಿಲೀನವಾಯಿತು.
ತನ್ನ ಪ್ರಾದೇಶಿಕ ಹಿತದ ಜೊತೆಗೆ, ದೇಶಕ್ಕೆ/ದೇಶದ ಅಭಿವೃದ್ಧಿಗೆ, ಮತ್ತು ಅಂತರರಾಷ್ಟ್ರೀಯ ಶಾಂತಿ -ಸೌಹಾರ್ದತೆ, ಸಹಬಾಳ್ವೆಗೆ, ಸಹೋದ್ಯೋಗಿಗಳೊಂದಿಗೆ ಗೌರವಯುತ ನಡತೆಗೆ, ಮತ್ತು ಜಗತ್ತಿನ ಪ್ರಾಕೃತಿಕ ಪರಿಸರಕ್ಕೆ ಹೊಂದಿಕೊಳ್ಳುವ, ಪರಸ್ಪರ ಸಹಕರಿಸುವ ಬದ್ಧತೆಯನ್ನು ಹೊಂದಿರುವುದು.
ಈ ಚಳುವಳಿಯು ಮಕ್ಕಳು/ಯುವಕರು, ಪೂರ್ಣ, ದೈಹಿಕ, ಬೌದ್ಧಿಕ, ಸಾಮಾಜಿಕ, ದೈವಿಕ ವಾಗಿ ಪೂರ್ಣ ಪ್ರಮಾಣದ ಉನ್ನತಿಯನ್ನು ಸಾಧಿಸುವುದು, ಅಲ್ಲದೆ ಪ್ರಾದೇಶಿಕ, ರಾಷ್ಟ್ರೀಯ, ಅಂತರ ರಾಷ್ಟ್ರೀಯ ಮಟ್ಟದ ಹೊಣೆಗಾರಿಕೆಯುಳ್ಳ ವ್ಯಕ್ತಿಗಳಾಗಿ ರೂಪುಗೊಳ್ಳುವುದು.
ಭಾರತದ ಸ್ಕೌಟ್' ಗೈಡ್ ಗಳ 17ನೇ ರಾಷ್ಟ್ರೀಯ ಸ್ಕೌಟ್' ಗೈಡ್' ಜಾಂಬೂರಿ ಪಿಂಕ್' ಸಿಟಿ ಎಂದು ಕರೆಯಲ್ಪಡುವ ,ರಾಜಾಸ್ಥಾನ ರಾಜ್ಥದ ಜಯಪುರದಲ್ಲಿ 2015 ರ ಜನವರಿಯಲ್ಲಿ ದಿ.3 ರಿಂದ 9ರ ವರೆಗೆ ನೆಡೆಯುವುದು.
ಸ್ಕೌಟ್ ಚಳುವಳಿ ವಿಶ್ವವ್ಯಾಪಿಯಾಗಿರುವ ಒಂದು ಯುವ ಜನಾಂಗದ ಕೂಟ. ಈ ಚಳುವಳಿಯ ಉದ್ದೇಶವು ಯುವ ಪೀಳಿಗೆಯ ದೈಹಿಕ, ಮಾನಸಿಕ ಮತ್ತು ಆಧ್ಯಾತ್ಮಿಕ ಬೆಳವಣಗೆ. ಈ ಚಳುವಳಿಯನ್ನು ೧೯೦೭ರಲ್ಲಿ ರಾಬರ್ಟ್ ಬೇಡೆನ್ ಪೊವೆಲ್ ಇಂಗ್ಲೆಂಡ್ನಲ್ಲಿ ಪ್ರಾರಂಭಿಸಿದರು.
ದೈವಿಕ/ಅಧ್ಯಾತ್ಮಿಕ ತತ್ವ/ನೀತಿನಿಯಮಗಳಿಗೆ ಅದರ ನಿರ್ವಹಣೆಗೆ ಮಾಡಬೇಕಾದ ಕರ್ತವ್ಯಗಳ ಪಾಲನೆಗೆ ಬದ್ಧನಾಗಿರುವುದು.
ಸ್ಕೌಟ್ ಗೈಡ್ ಮಹಾಮೇಳಗಳು,ರಾಜ್ಯಮಟ್ಟದ ,ಜಿಲ್ಲಾಮಟ್ಟದ ಮೇಳಗಳು ಅಥವಾ ಜಾಂಬೂರಿಗಳು ಮತ್ತು ರ‍್ಯಾಲಿಗಳನ್ನು
ಕಡಲೆಕಾಯಿ ಬೀಜವನ್ನು ಬಿತ್ತಿದ ಮೇಲೆ , ಅಂಕುರ ಸಮಯದಲ್ಲಿ ವಾತಾವರಣದಲ್ಲಿ ತಾಪಮಾನ ೧೪-೧೬೦ ಇರಬೇಕಾಗುತ್ತದೆ. ಕಾಯಿ ಬರುವ ಸಮಯದಲ್ಲಿ ತಾಪಮಾನ ೨೩-೨೫೦ ಇದ್ದರೆ ಒಳ್ಳೆಯದು. ಪೈಯಿರಿನ ಸಮಯದಲ್ಲಿ ವರ್ಷಪಾತ ೧೨.೫-೧೭.೫ ಸೆಂ.ಮೀ,ಇರಬೇಕು. ಇದ್ದರೆ ಫಸಲು ಹೆಚ್ಚಾಗಿ ಬರುತ್ತದೆ. ಬಿತ್ತುವ ಸಮಯದಲ್ಲಿ ೧೨.೫-೧೭.೫ ಸೆಂ.ಮೀ, ಬೆಳೆ ಸಮಯದಲ್ಲಿ ೩೭-೬೦ ಸೆಂ.ಮೀ. ಮಳೆ ಇದ್ದರೆ ಹಿತಕರವಾಗುತ್ತದೆ. ಕಡಲೆಕಾಯಿ ಪೈರನ್ನು ಎಲ್ಲಾ ಋತುಗಳಲ್ಲಿ ಸಾಗುವಳಿ ಮಾಡಬಹುದು. ಆದರೆ ಮಳೆಕಾಲದಲ್ಲಿ ಹೆಚ್ಚಾಗಿ ೮೦% ವರೆಗೆ ಸಾಗುವಳಿ ಮಾಡುವುದುಂಟು. ದಕ್ಷಿಣ ಭಾರತದಲ್ಲಿ ಖರೀಫ್ ಮತ್ತು ರಬೀ ಎರಡು ಋತುಗಳಲ್ಲೀ ಸಾಗುವಳಿ ಮಾಡುತ್ತಾರೆ. ನೀರಾವರಿ ಇರುವ ಪ್ರದೇಶದಲ್ಲಿ ಜನವರಿ-ಮಾರ್ಚಿ ತಿಂಗಳುಗಳ ಮಧ್ಯ ಕಾಲದಲ್ಲಿ ,ಕಡಿಮೆ ಸಮಯಕ್ಕೆ ಫಸಲಿಗೆ ಬರುವ ಜಾತಿ ಬೀಜಗಳನ್ನು ಬಿತ್ತುತ್ತಾರೆ.
ಫ್ಯಾಬೇಸೆ ಕುಟುಂಬಕ್ಕೆ ಸೇರಿರುವ ಒಂದು ಸಸ್ಯ ಪ್ರಜಾತಿ. ಮಧ್ಯ ಮತ್ತು ದಕ್ಷಿಣ ಅಮೇರಿಕಗಳ ಮೂಲದಲ್ಲಿರುವ ಈ ಗಿಡದ ಬೀಜವನ್ನು ಮುಖ್ಯವಾಗಿ ಎಣ್ಣೆ ತಯಾರಿಸಲು ಮತ್ತು ಆಹಾರದಲ್ಲಿ ಉಪಯೋಗಿಸುತ್ತಾರೆ. ಹಳ್ಳಿಗಾಡಿನ ಜನರು ಸಾಮಾನ್ಯವಾಗಿ ತಮ್ಮ ತಮ್ಮ ಹೊಲಗಳಲ್ಲಿ ತಮ್ಮ ಮನೆಗಳಿಗೆ ಬೇಕಾಗುವಷ್ಟು ಇದನ್ನು ಬೆಳೆದುಕೊಳ್ಳುತ್ತಾರೆ, ಇದು ಚಳಿಗಾಲಕ್ಕೆ ಸರಿಯಾಗಿ ತಿನ್ನಲು ಸಿಗುತ್ತದೆ. ಕಡಲೆಕಾಯಿ ಗಿಡದ ಸಸ್ಯ ಶಾಸ್ತ್ರ ಹೆಸರು 'ಆರಾಚಿಸ್ ಹೈಪೋಜಿಯಾ ಲೆಗುಮ್ ' . ಕಡಲೆಕಾಯಿ ಬಿತ್ತನೆಯಲ್ಲಿ ೫೦%ಕ್ಕೆ ಹೆಚ್ಚಾಗಿ ಇರುತ್ತದೆ. ಬೀಜದಲ್ಲಿ ಪ್ರೋಟಿನ್ ೩೦% ಶೇಕಡ ಇದ್ದು, ಎಣ್ಣೆ ತೆಗೆದ ಮೇಲೆ ೫೦% ರಷ್ಟು ಇರುತ್ತದೆ. ಹಸಿ ಮಣ್ಣು ಇರುವ ನೆಲಗಳು ಇದಕ್ಕೆ ಅನುಕೂಲ. ಉಷ್ಣಮಂಡಲ ಭೂಮಿಗಳಲ್ಲಿ ಚೆನ್ನಾಗಿ ಬೆಳೆಯುತ್ತದೆ. ಇಂಡಿಯಾ, ಚೈನಾ, ದಕ್ಷಿಣ ಏಷಿಯಾ, ಆಗ್ನೇಯ ಏಷಿಯಾ ಖಂಡ/ಪ್ರದೇಶಗಳಲ್ಲಿ ಹೆಚ್ಚಿನ ಪ್ರಮಾಣದಲ್ಲಿ ಸಾಗುವಳಿಯಲ್ಲಿದೆ.
ಇದು ಹೆಚ್ಚಿನ ಇಳುವರಿ ಕೊಡುವ ರಕಂ/ಜಾತಿಯ ಗಿಡವಾಗಿದೆ. ಜೇಡ, ಫೀಡಗಳನ್ನು ತಡೆ ಹಿಡಿಯುತ್ತದೆ. ಖರೀಫ್ ಕಾಲದಲ್ಲಿ ಸಾಗುವಳಿ ಮಾಡಿವರು. ಫಸಲು ಕಾಲ ೧೨೦ ದಿವಸಗಳು. ಬಿಸಿಲು ಕಾಲದಲ್ಲಿಯು ಸಾಗುವಳಿ ಮಾಡಬಹುದು. ಈ ಜಾತಿಯ ಬೀಜವನ್ನು ಮಹಾರಾಷ್ಟ್ರದಲ್ಲಿ ಸಾಗುವಳಿ ಮಾಡಿದಾಗ ಹೆಕ್ಟೇರಿಗೆ ೩ ರಿಂದ ೪ ಟನ್ನುಗಳ ಇಳುವರಿ ಬಂದಿದೆ. ಮತ್ತು ಕರ್ನಾಟಕದಲ್ಲಿ ಟ್ರಯಲ್ ರನ್ ಸಾಗುವಳಿಯಲ್ಲಿ ಹೆಕ್ಟೇರಿಗೆ ೨.೫ಟನ್ನು ಗಳ ಇಳುವರಿ ಬಂದಿದೆ. ಕಾಯಿಯಲ್ಲಿ ಕಾಳು ೭೦%,ಮತ್ತು ಹೊಟ್ಟು ೩೦% ಇರುತ್ತವೆ.
ಕಾಯಿ ದೀರ್ಘವೃತ್ತಾಕಾರದಲ್ಲಿದ್ದು, ಒಂದು ಕಾಯಿಯಲ್ಲಿ ೧-೪ರಷ್ಟು ಬೀಜಗಳಿರುತ್ತವೆ.
ಕಡಲೇಕಾಯಿ ಕಡಲೆಕಾಯಿ ಎಂದೂ ಕರೆಯಲ್ಪಡುವ ನೆಲಗಡಲೆ ಸಾಮಾನ್ಯವಾಗಿ ಅಗ್ಗವಾಗಿ ಲಭ್ಯವಿದೆ ಮತ್ತು ಆದ್ದರಿಂದ ಅವುಗಳನ್ನು ಹೆಚ್ಚು ವೆಚ್ಚವಾಗದ ಯಾವುದನ್ನೂ ಸೂಚಿಸಲು ಬಳಸಲಾಗುತ್ತದೆ. ಆದರೆ ಆರೋಗ್ಯ ಪ್ರಯೋಜನಗಳಿಗೆ ಬಂದಾಗ ಅವರು ಪಂಚ್ ಅನ್ನು ಪ್ಯಾಕ್ ಮಾಡುತ್ತಾರೆ.
'ಮದ್ರಾಸ್ ಮ್ಯೂಸಿಕಲ್ ಅಕ್ಯಾಡಮಿ'ಯಿಂದ ಎರಡುಬಾರಿ ಸನ್ಮಾನಗಳಿಸಿದ್ದಾರೆ. 'ಗಾನಕೋಗಿಲೆ', 'ಗಾನಸರಸ್ವತಿ', 'ಗಾನಕಲಾಶ್ರೀ', 'ಹರಿದಾಸಪ್ರಶಸ್ತಿ',
೧೯೯೫ ರಲ್ಲಿ,' ಲಂಡನ್ ಭಾರತೀಯ ವಿದ್ಯಾಭವನ'ದ ಆಹ್ವಾನದ ಮೇರೆಗೆ. ಲಂಡನ್ ಪ್ರವಾಸ ಮಾಡಿದರು. ಸಂಗೀತ ಕಾರ್ಯಾಲಯಗಳನ್ನು ನಡೆಸಿಕೊಟ್ಟು, ಅಸಂಖ್ಯಾತ ವಿದ್ಯಾರ್ಥಿಗಳನ್ನೂ, ಸಂಗೀತಾಭಿಮಾನಿಗಳನ್ನೂ, ಪ್ರಶಂಸೆ-ಪುರಸ್ಕಾರಗಳನ್ನೂ ತಮ್ಮ ಸಂಗೀತ ಸಾಮ್ರಾಜ್ಯಕ್ಕೆ ಸೇರಿಸಿಕೊಂಡರು.
೨೦೦೫ ರಲ್ಲಿ ಕರ್ನಾಟಕ ಸರ್ಕಾರ, ಸುಕನ್ಯಾರವರಿಗೆ, ರಾಜ್ಯೋತ್ಸವ ಪ್ರಶಸ್ತಿ ನೀಡಿ ಗೌರವ ಸಲ್ಲಿಸಿತು. ಗಂಟೆಗಳಕಾಲ ಸಂಗೀತಸುಧೆಯನ್ನು ರಸಿಕರಿಗೆ ಉಣಬಡಿಸಿದಮೇಲೂ ಸ್ವರಮಾಧುರ್ಯತೆ ರವರಿಗೆ ಮೈಗೂಡಿಬಂದ ನಂಟು, ಕಛೇರಿಯ ಸಮಯದಲ್ಲಾಗಲಿ, ಮಂದಿರ ಮನೆ ಯಾವುದಾದರೂ ಸರಿ, ಮಹತ್ಸಭೆಯಾಗಲೀ ಸಾಮಾನ್ಯವರ್ಗದ ಶ್ರೋತೃ ವೃಂದವಾಗಿರಲಿ, ಅಥವಾ ವಿದ್ವನ್ಮಣಿಗಳೇ ಇರಲಿ ತಮ್ಮ ಸಂಗೀತಸುಧೆಯನ್ನು ವ್ಯವಸ್ಥಿತವಾಗಿ ಮಾಡುತ್ತಾರೆ.
ಸುರಭಿ ಒಂದು ಕಲಾಪ್ರಪಂಚವಿದ್ದಂತೆ. ಸಂಗೀತಕ್ಷೇತ್ರದ ಹತ್ತು ಹಲವು ಆಯಾಮಗಳಿಗೆ ತನ್ನನ್ನು ತೆರೆದುಕೊಂಡಿದೆ. ಹಲವಾರು ಕಲಾವಿದರು, ವಿದ್ವಾಂಸರು, ಕಲಾಸಕ್ತರೊಡನೆ ನಡೆಯುತ್ತಿರುವ ಚಿಂತನ ಕಾರ್ಯಕ್ರಮ, ಸಂಗೀತಾವಿಷ್ಕಾರಗಳು, ಉದಯೋನ್ಮುಖ ಕಲಾವಿದರಿಗೆ ವೇದಿಕೆಯ ಅವಕಾಶ, ಹೊರ ರಾಜ್ಯಗಳ ಪ್ರೌಢಗಾಯಕರುಗಳಿಂದ ಗಾಯನ ಕಾರ್ಯಕ್ರಮಗಳು, ಅಬಲೆಯ ಆಶ್ರಯ ತಾಣವಾಗಿರುವ ಮೈಸೂರಿನ ಶಕ್ತಿಧಾಮದಲ್ಲಿ ಸಂಗೀತ ಸಾಂತ್ವನ, ಚಿಂತನ ಸೌರಭವೆಂಬ ತೈಮಾಸಿಕ, ಕಾರ್ಯಾಗಾರಗಳು, ಧ್ವನಿಸುರುಳಿಗಳು, ಕೆಳವರ್ಗದ ಮಕ್ಕಳೇ ಕಲಿಯುತ್ತಿರುವ ಶಾಲೆಗಳಲ್ಲಿ ವಿಶೇಷವಾಗಿ ಸಂಗೀತದ ಬಗ್ಗೆ ಆಸಕ್ತಿ ಇರುವ ಮಕ್ಕಳಿಗೆ ಉಚಿತವಾಗಿ ಸುರಭಿಯ ಹಿರಿಯ ಶಿಕ್ಷಕರುಗಳಿಂದ ಸಂಗೀತಧಾರೆ, ಸಂಗೀತ ವರ್ಷದಡಿಯಲ್ಲಿ ವಾರಕ್ಕೊಮ್ಮೆ ಸಂಗೀತ ಶಿಕ್ಷಣ ; ಹೀಗೆ ಸುಕನ್ಯಾರವರು ಸತತವಾಗಿ ಸೇವೆ ನಡೆಸುತ್ತಿದ್ದಾರೆ. ಕುವೆಂಪುರವರ ರಾಮಾಯಣ ದರ್ಶನಂ ಪುಸ್ತಕ, ಇವರಿಗೆ ಪ್ರಿಯವಾದದ್ದು.
೨೦೦೪ ರಲ್ಲಿ ಸುಕನ್ಯಾರವರು, ಮೈಸೂರು ಅರಮನೆ ಮತ್ತು ಸಂಗೀತ ವಾದ್ಯಗಳು ಎಂಬ ವಿಷಯದಲ್ಲಿ ಬೃಹತ್ ಸಂಪುಟವನ್ನು ವಾದ್ಯಗಳ ಚಿತ್ರಸಮೇತ ಸಿದ್ಧಪಡಿಸಿ, ಸೀನಿಯರ್ ಫೆಲೋಶಿಪ್ ಗಳಿಸಿದ್ದಾರೆ
ಮತ್ತೊಂದು ಪುಸ್ತಕದಲ್ಲಿ, ಮೈಸೂರು ವಾಗ್ಗೇಯಕಾರರ ಸಾಧನೆ, ಸಿದ್ಧಿ ಹಾಗೂ ವರ್ಣಗಳು ಎಂಬ ಪುಸ್ತಕವನ್ನು ಪ್ರಕಟಿಸಿದ್ದಾರೆ. ಆ ಹತ್ತು ಜನ ವಾಗ್ಗೇಯಕಾರರು :
ಸಂಗೀತ ಚೂಡಾಮಣಿ, ಬಿ. ಕೆ. ಪದ್ಮನಾಭರಾವ್, ಮುಂತಾದವರ ಧ್ವನಿ ಸುರಳಿಗಳು ಹೊರಬಂದಿವೆ.
ಅವರ ತಾಯಿ, ಶ್ರೀಮತಿ ಲಕ್ಷ್ಮಮ್ಮನವರೇ ಅವರ ಪ್ರಥಮ ಗುರು. ಸುಕನ್ಯಾರವರು, ಲಲಿತಕಲಾ ಕಾಲೇಜ್‍ನಲ್ಲಿ ವಿದುಷಿ. ಗೌರಿಕುಪ್ಪುಸ್ವಾಮಿ, ಪ್ರೊ. ವಿ. ರಾಮರತ್ನಂ, ರವರ ಮಾರ್ಗದರ್ಶನ ಹಾಗೂ ಪ್ರೋತ್ಸಾಹಗಳಿಂದಾಗಿ ಬಿ ಮ್ಯೂಸಿಕ್, ಎಮ್. ಮ್ಯೂಸಿಕ್ ಪರೀಕ್ಷೆಗಳನ್ನು ಉನ್ನತದರ್ಜೆಯಲ್ಲಿ ಮುಗಿಸಿದರು. ಸುಪ್ರಭಾ ಕಾವ್ಯನಾಮದಲ್ಲಿ ಬರೆದ ಲೇಖನಗಳು ಮಂಡಿಸಿದ ಪ್ರಬಂಧಗಳು ಹಲವಾರು ಲಲಿತಕಲಾ ಪ್ರಾಂಶುಪಾಲ್, ಪ್ರೊ. ಬಿ. ಎಸ್. ವಿಜಯರಾಘವನ್, ಡಾ. ಬಿ. ಚನ್ನಕೇಶವಯ್ಯ ಮತ್ತು ವಿ. ವಿ. ನಂಜುಂಡಯ್ಯ ಸ್ವಾಮಿ, ಮೊದಲಾದ ಹಿರಿಯರ ನೆರವಿನಲ್ಲಿ ಕರ್ನಾಟಕ ಸಂಗೀತಕ್ಕೆ ಶ್ರೀ ಜಯಚಾಮರಾಜೇಂದ್ರ ಒಡೆಯರ್ ರವರ ಕೊಡುಗೆ ಎಂಬ ಪ್ರಬಂಧ ಬರೆದರು. ಮಗಳು, ಸುಮನ ಮತ್ತು ಮಗ ಸುಕೀರ್ತಿ.
ವರ್ಷ ೨೦೦೮ ರಲ್ಲಿ, ಅಮೆರಿಕದ ಭೌತಶಾಸ್ತ್ರಜ್ಞ, ಡಾ.ಎಚ್.ಆರ್.ಚಂದ್ರಶೇಖರ್ ರವರು ಪುರಾತನ ತಾಳೆಗರಿಗಳಿಂದ ಹೊರತಂದು ಸಂಪಾದಿಸಿದ ಕರ್ಣಾಟಕ ಭಾಗವತ, ಬೃಹತ್ ಗ್ರಂಥದ ಎರಡು ಸಂಪುಟಗಳನ್ನು ಮೈಸೂರಿನಲ್ಲಿ ಶ್ರೀ. ಶಿವರಾತ್ರೇಶ್ವರ ಸ್ವಾಮಿಗಳ ಸಮ್ಮುಖದಲ್ಲಿ ವಿಶ್ವಾರ್ಪಣೆ ಮಾಡಲಾಯಿತು. ಆ ಸಮಾರಂಭದಲ್ಲಿ ಉಪಸ್ಥಿತರಿದ್ದ, ವಿದ್ವಾಂಸರು, ಕಾವ್ಯಾಸಕ್ತರು, ಹಾಗೂ ರಸಿಕರ ಸಮ್ಮುಖದಲ್ಲಿ ಡಾ. ಸುಕನ್ಯಾ ಪ್ರಭಾಕರ್ ರವರು, ನಡೆಸಿಕೊಟ್ಟ ಕಾವ್ಯವಾಚನ ಕಾರ್ಯಕ್ರಮ ಎಲ್ಲರ ಮೆಚ್ಚುಗೆಗೆ ಪಾತ್ರವಾಗಿತ್ತು. ಇದರ ಯೂಟ್ಯೂಬ್ ವೀಡಿಯೊ ಅಂತರ್ಜಾಲದಲ್ಲಿ ಲಭ್ಯವಿದೆ.
ಮೈಸೂರಿನ ಸಂಸ್ಕೃತ ಪಾಠಶಾಲೆಯಲ್ಲಿ ಜರುಗಿದ ಒಂದು ಸಂಗೀತ ಸ್ಪರ್ಧೆಯಲ್ಲಿ ಕಲಾತಪಸ್ವಿ ಚೌಡಯ್ಯನವರ ಘನ-ಅಧ್ಯಕ್ಷತೆಯಲ್ಲಿ ಜರುಗಿದ ಸಂಗೀತ ಸ್ಪರ್ಧಾಕಛೇರಿ ಕಾರ್ಯಕ್ರಮದಲ್ಲಿ ಪುಟ್ಟ ಹುಡುಗಿ, ಸುಕನ್ಯ, 'ಖರಹರಪ್ರಿಯ ರಾಗ'ದ ಒಂದು ಅತಿ ಸುಂದರವಾದ ರಚನೆಯನ್ನು ಹಾಡಿ, ಸಭಿಕರ ಮೆಚ್ಚುಗೆ ಗಳಿಸಿದಳು. ಸ್ಪರ್ಧಾಳುಗಳ ಜೊತೆಯಲ್ಲಿ ಭಾಗವಹಿಸಲು ಅವರಿಗೆ ವಯಸ್ಸಿನ ಪರಿಮಿತಿ ಅಡ್ಡಿಬಂತು. ಆದರೆ ಚೌಡಯ್ಯನವರು ಆ ಬಾಲಕಿಯನ್ನು ಪ್ರೋತ್ಸಾಹಿಸಲು ತಮ್ಮ ಬಳಿಯಿದ್ದ ಬೆಳ್ಳಿಯಬಟ್ಟಲೊಂದನ್ನು ಬಹುಮಾನವಾಗಿ ಅವರಿಗೆ ಕೊಟ್ಟರಂತೆ.
ಸುಕನ್ಯಾ ಪ್ರಭಾಕರ್ ರವರ ಸಂಗೀತ ಕಛೇರಿಯಲ್ಲಿ ಭಾಗವಹಿಸಿದ ಕಲಾರಾಧಕರು ಅವರ ಸಂಗೀತಜ್ಞಾನವನ್ನು ಗೌರವಿಸಿದ್ದಾರೆ. ೨೦೦೮ ರಲ್ಲಿ ಬೆಂಗಳೂರಿನಲ್ಲಿ ನಡೆದ ಕರ್ಣಾಟಕ ಭಾಗವತ, ಬೃಹತ್ ಗ್ರಂಥದ "ವಿಶ್ವಾರ್ಪಣಾ ಮಹೋತ್ಸವ" ದ ಸಂದರ್ಭದಲ್ಲಿ, ಡಾ. ಸುಕನ್ಯಾ ಪ್ರಭಾಕರ್ ಕಾವ್ಯವಾಚನ ಮಾಡಿದ್ದರು.
ಅಭಿಮನ್ಯು ಚಕ್ರ ಬಳಸಿ ಹೋರಾಡುತ್ತಿದ್ದ ಅವರು ಎಲ್ಲರ ವಿರುದ್ಧ ಹೋರಾಡಿದರು ಮತ್ತು ಒಂದೇ ಯುದ್ಧ ಮತ್ತು ಆಲ್ ಟ್ ದಾಳಿಯಲ್ಲಿ ಎಲ್ಲರನ್ನೂ ಸೋಲಿಸಿದರು. ಕರ್ಣನು ಅಭಿಮನ್ಯುವಿನ ಬಿಲ್ಲನ್ನು ನಾಶಮಾಡಿದನು. ಅಭಿಮನ್ಯು ಕತ್ತಿ, ಜಟಿಲ ಮುಂತಾದ ಇತರ ಶಸ್ತ್ರಾಸ್ತ್ರಗಳೊಂದಿಗೆ ಹೋರಾಟವನ್ನು ಪುನರಾರಂಭಿಸಿದನು. ಅವನು ಕರ್ಣನ ಎಲ್ಲಾ ಸಾಕು ಸಹೋದರರನ್ನು, ದುಶಾಸನನ ಕಿರಿಯ ಮಗನನ್ನು ಕೊಂದು ಇತರ ಪ್ರಮುಖ ಯೋಧರನ್ನು ಸೋಲಿಸಿದನು. ಅವನ ಶಸ್ತ್ರಾಸ್ತ್ರಗಳನ್ನು ಅಶ್ವತ್ಥಾಮ, ಕರ್ಣ ಮತ್ತು ದ್ರೋಣರು ಕತ್ತರಿಸಿದ್ದಾರೆ. ಅಭಿಮನ್ಯು ಮಾರಣಾಂತಿಕವಾಗಿ ಗಾಯಗೊಂಡನು, ಆದರೆ ಅವನು ಚಕ್ರವನ್ನು ಬಳಸಿ ಯೋಧರೊಂದಿಗೆ ಹೋರಾಡಿದನು. ಅದು ನಾಶವಾಗುವವರೆಗೂ ಅವನು ಅದರೊಂದಿಗೆ ಶೌರ್ಯದಿಂದ ಹೋರಾಡಿದನು. ಕೊನೆಗೆ ದುಶಾನನ ಹಿರಿಯ ಮಗನೊಂದಿಗೆ ಜಟಿಲ ಬಳಸಿ ಮಾರಣಾಂತಿಕ ಯುದ್ಧದಲ್ಲಿ ತೊಡಗಿದನು. ನ್ಯಾಯಯುತ ಯುದ್ಧದ ನಿಯಮಗಳಿಗೆ ವಿರುದ್ಧವಾಗಿ ದುಶಾಸನ ಮಗನು ಅವನ ಪಾದಗಳಿಗೆ ಏರುತ್ತಿದ್ದಾಗ ಅವನನ್ನು ಕೊಲ್ಲಲಾಯಿತು.
ಅಭಿಮನ್ಯು 3 ನೇ ಪಾಂಡವನಾದ ಅರ್ಜುನ ಮತ್ತು ಶ್ರೀ ಕೃಷ್ಣನ ಸಹೋದರಿ ಸುಭದ್ರಾ ದಂಪತಿಗೆ ಜನಿಸಿದನು. ತಮಿಳು ಜಾನಪದವೊಂದರ ಪ್ರಕಾರ, ಅಭಿಮನ್ಯು ತನ್ನ ತಾಯಿಯ ಗರ್ಭದಲ್ಲಿದ್ದಾಗ, ಚಕ್ರವ್ಯೂಹ್ ಬಗ್ಗೆ ಕೇಳಿದ. ಅವರು ಚಕ್ರವ್ಯೂಗೆ ಪ್ರವೇಶಿಸುತ್ತಿದ್ದ ಅರ್ಧ ಜ್ಞಾನವನ್ನು ಮಾತ್ರ ಪಡೆದರು.ಮಹಾಭಾರತದಲ್ಲಿ, ಅಭಿಮನ್ಯು ಕೇವಲ ಅರ್ಜುನನಿಂದ ಚಕ್ರವ್ಯೂಗೆ ಪ್ರವೇಶಿಸಲು ಕಲಿಯುತ್ತಾನೆ.
ಯುಧಿಷ್ಠಿರನು ದಾಳಗಳ ಆಟವನ್ನು ಕಳೆದುಕೊಂಡ ನಂತರ, ದ್ರೌಪದಿಯೊಂದಿಗೆ ಎಲ್ಲಾ ಪಾಂಡವರನ್ನು ದೇಶಭ್ರಷ್ಟಗೊಳಿಸಲಾಯಿತು. ಸುಭದ್ರಾ, ಈ ಅವಧಿಯಲ್ಲಿ ದ್ವಾರಕಾದಲ್ಲಿ ತನ್ನ ಸಹೋದರರೊಂದಿಗೆ ಉಳಿದುಕೊಂಡಳು, ಅಲ್ಲಿ ಅವಳು ಮತ್ತು ಅವಳ ಕುಟುಂಬ ಸದಸ್ಯರೊಂದಿಗೆ ಅಭಿಮನ್ಯುವನ್ನು ಬೆಳೆಸಿದಳು. ಪ್ರದ್ಯುಮ್ನಾ, ಬಲರಾಮ ಮತ್ತು ಕೃಷ್ಣರಿಂದ ಶಸ್ತ್ರಾಸ್ತ್ರ ಮತ್ತು ಯುದ್ಧದಲ್ಲಿ ತರಬೇತಿ ಪಡೆದರು. ಅಭಿಮನ್ಯುವಿಗೆ ಬಲರಾಮರಿಂದ ರೌದ್ರಾ ಬಿಲ್ಲು ನೀಡಲಾಯಿತು. ಪಾಂಡವರು ತಮ್ಮ ವನವಾಸವನ್ನು ಮುಗಿಸಿದ ನಂತರ, ದುರ್ಯೋಧನನು ತಮ್ಮ ಸಂಪತ್ತು ಮತ್ತು ಸಂಪತ್ತನ್ನು ಹಿಂದಿರುಗಿಸಲು ಒಪ್ಪಲಿಲ್ಲ. ಆದ್ದರಿಂದ, ಪಾಂಡವರು ತಮ್ಮ ಹಕ್ಕುಗಳನ್ನು ಮರಳಿ ಪಡೆಯಲು ಯುದ್ಧ ಮಾಡಬೇಕಾಯಿತು.
ಕುರುಕ್ಷೇತ್ರದ ಯುದ್ಧದ ಮೊದಲು ಪಾಂಡವರು ವಿರಾತನೊಂದಿಗೆ ಇದ್ದರು. ವಿರಾತಾ ಅರ್ಜುನನಿಗೆ ತನ್ನ ಮಗಳು ಉತ್ತರಾಳನ್ನು ಮದುವೆಯಾಗುವಂತೆ ವಿನಂತಿಸಿದ. ಆದರೆ ಅರ್ಜುನನು ಅಗ್ಯತ್ವಾಸ್ ಸಮಯದಲ್ಲಿ ತನ್ನ ಶಿಕ್ಷಕನಾಗಿದ್ದರಿಂದ ಅವಳನ್ನು ಮದುವೆಯಾಗಲು ನಿರಾಕರಿಸಿದನು. ಆದರೆ ಅರ್ಜುನನು ತನ್ನ ಮಗ ಅಭಿಮನ್ಯುನನ್ನು ಮದುವೆಯಾದರೆ ಅವನು ಸಂತೋಷಪಡುತ್ತಾನೆ ಎಂದು ಹೇಳಿದನು. ಅಭಿಮನ್ಯು ಅವಳನ್ನು ಮದುವೆಯಾಗಲು ಒಪ್ಪಿದನು ಮತ್ತು ಅವರು ಮದುವೆಯಾದರು. ಅವನ ಮರಣದ ಮೊದಲು, ಅಭಿಮನ್ಯು ಉತ್ತರವನ್ನು ತುಂಬಿದ್ದನು ಮತ್ತು ನಂತರ ಪರಿಕ್ಷಿತ್ ಎಂಬ ಮಗನು ಜನಿಸಿದನು.
ಅಭಿಮನ್ಯು ಮಹಾಭಾರತದಲ್ಲಿ ಅರ್ಜುನ ಮತ್ತು ಸುಭದ್ರೆಯರ ಮಗ. ಮಹಾಭಾರತ ಯುದ್ಧದಲ್ಲಿ ದ್ರೋಣಾಚಾರ್ಯರು ರಚಿಸಿದ ಚಕ್ರವ್ಯೂಹವನ್ನು ಭೇದಿಸಿ , ಒಳಗೆ ನುಗ್ಗಿ ಅನೇಕ ವೀರಾಧಿ-ವೀರರನ್ನು ಕೊಂದು, ದ್ರೋಣ, ಕರ್ಣ, ದುರ್ಯೋಧನ, ದುಃಶಾಸನ ಮುಂತಾದ ಅತಿರಥ-ಮಹಾರಥರಿಗೆ ಸಮನಾಗಿ ಹೋರಾಡಿ ನಂತರ, ವಂಚನೆಗೊಳಗಾಗಿ ಚಕ್ರವ್ಯೂಹದಿಂದ ಹೊರಬರಲಾಗದೆ ವೀರಮರಣವನ್ನು ಹೊಂದಿದನು.
ಹಾರಂಗಿ ಕಾವೇರಿ ನದಿಯ ಮುಖ್ಯ ಉಪನದಿಗಳಲ್ಲೊಂದು. ಇದಕ್ಕೆ ಸುವರ್ಣಾವತಿ ಎಂಬ ಹೆಸರೂ ಇದೆ. ಈ ನದಿ ಮಡಿಕೇರಿ ತಾಲೂಕಿನ ಬೋರೋ ಬೆಟ್ಟದಲ್ಲಿ ಉಗಮವಾಗಿ ಕುಶಾಲನಗರಕ್ಕೆ ಸ್ವಲ್ಪ ಉತ್ತರದಲ್ಲಿ ಕೂಡಿಗೆ ಎಂಬಲ್ಲಿ ಕಾವೇರಿ ನದಿಯನ್ನು ಸೇರುತ್ತದೆ. ಹುದುಗೂರು ಎಂಬಲ್ಲಿ ಈ ನದಿಗೆ ಅಡ್ಡಲಾಗಿ ೬೭ ಮೀಟರು ಎತ್ತರದ ಅಣೆ ಕಟ್ಟಲಾಗಿದ್ದು ಇದು ಕೊಡಗಿನ ಅತಿ ದೊಡ್ಡ ನೀರಾವರಿ ಯೋಜನೆಯಾಗಿದೆ.
ಗುಗ್ಗುಳದ ಮರದ ಕಾಂಡದಿಂದ ಪಾರದರ್ಶಕವಾದ ಅಂಟುದ್ರವ ಸ್ರವಿಸುತ್ತದೆ. ಇದನ್ನು 'ಗುಗ್ಗುಳ' ಎಂದು ಕರೆಯುತ್ತಾರೆ. ಇದನ್ನು ಮಡ್ಡಿಧೂಪ ಅಥವಾ ಹಾಲುಮಡ್ಡಿ ಎಂದೂ, ಕೆಲವೊಮ್ಮೆ ಇದನ್ನು ಸಾಂಬ್ರಾಣಿ, ಧೂಪ ಮುಂತಾದ ಹೆಸರುಗಳಿಂದ ಕರೆಯುವುದು ಉಂಟು. ಸುವಾಸನೆಯುಳ್ಳ ಈ ದ್ರವ ತೆಳುಹಳದಿ ಬಣ್ಣದ್ದು. ಗಾಳಿಯ ಸಂಪರ್ಕಕ್ಕೆ ಬಂದಾಗ ನಿಧಾನವಾಗಿ ಗಟ್ಟಿಯಾಗಿ ಬಂಗಾರದ ಬಣ್ಣಕ್ಕೆ ತಿರುಗುತ್ತದೆ. ಒಂದು ಮರದಿಂದ ವರ್ಷಕ್ಕೆ ಸುಮಾರು ಎರಡು ಪೌಂಡುಗಳಷ್ಟು ಗುಗ್ಗುಳ ದೊರೆಯುತ್ತದೆ. ಸಾಮಾನ್ಯವಾಗಿ 75 ಸೆಂ.ಮೀ ಮತ್ತು ಅದಕ್ಕಿಂತ ಹೆಚ್ಚು ದಪ್ಪದ ಕಾಂಡಗಳಿರುವ ಮರಗಳಿಂದ ಗುಗ್ಗುಳವನ್ನು ತೆಗೆಯುತ್ತಾರೆ.
ಗುಗ್ಗುಳವನ್ನು ತೆಗೆಯಲು ಸುಮಾರು 30 ಸೆಂಮೀ ಗಳಷ್ಟು ಅಗಲದ ತೊಗಟೆಯನ್ನು ಮರದ ಬುಡದಿಂದ 60-75 ಸೆಂಮೀ ಗಳ ಎತ್ತರದಲ್ಲಿ ಕೆತ್ತುತ್ತಾರೆ. ಇದರಿಂದ ಸ್ರವಿಸುವ ಅಂಟು ದ್ರವವನ್ನು ಶೇಖರಿಸುತ್ತಾರೆ. ಅಂಟನ್ನು ತೆಗೆಯುವ ಕಾಲ ನವೆಂಬರಿನಿಂದ ಜುಲೈವರೆಗೆ. ಬೆಂಕಿಗೆ ಒಡ್ಡಿದಲ್ಲಿ ಸುಲಭವಾಗಿ ಉರಿಯುವ ಇದು ಪರಿಮಳಯುಕ್ತ ಧೂಮವನ್ನು ಹೊರಸೂಸುತ್ತದೆ. ಎಂದೇ ಇದು ಧೂಪವಾಗಿ ಉಪಯುಕ್ತ. ಇದನ್ನು ಧೂಪ ಹಾಕಲು ಬಳಸುತ್ತಾರೆ. ಗುಗ್ಗುಳದಲ್ಲಿ ಶೇ. 10-11ರಷ್ಟು ತೇವಾಂಶ. ಶೇ. 8-9ರಷ್ಟು ಚಂಚಲ ತೈಲ, ಶೇ. 55-57ರಷ್ಟು ರಾಳ ಮತ್ತು ಶೇ. 4-5ರಷ್ಟು ಕರಗದಿರುವ ವಸ್ತುಗಳಿವೆ. ಈ ಮಡ್ಡಿಯಿಂದ ಅದರ ಘಟಕ ಸಾಮಗ್ರಿಗಳಾದ ಎಣ್ಣೆ, ಗೋಂದು, ಶುದ್ಧರಾಳಗಳನ್ನು ಬೇರ್ಪಡಿಸಬಹುದು. ಎಣ್ಣೆ ಟರ್ಪೆಂಟೈನ್ ಎಣ್ಣೆಯನ್ನು ಹೋಲುತ್ತದೆ. ಎಣ್ಣೆಯನ್ನೂ ಶುದ್ಧರಾಳವನ್ನೂ ಮೆರುಗೆಣ್ಣೆ ಮತ್ತು ಬಣ್ಣಗಳ ತಯಾರಿಕೆಯಲ್ಲಿ ಬಳಸಬಹುದಾದರೂ ದೊಡ್ಡ ಪ್ರಮಾಣದಲ್ಲಿ ಈ ಕಾರ್ಯ ನಡೆಯುತ್ತಿಲ್ಲ.
ಗುಗ್ಗುಳದಲ್ಲಿ ಕೆಲವು ಉಪಯುಕ್ತ ಸಾರತೈಲಗಳಿರುವುದರಿಂದ ಇದನ್ನು ಸಂಧಿವಾತ ಮತ್ತು ನರದೌರ್ಬಲ್ಯಗಳನ್ನು ಗುಣಪಡಿಸಲು ಆಯುರ್ವೇದ ಚಿಕಿತ್ಸೆಗಳಲ್ಲಿ ಉಪಯೋಗಿಸುತ್ತಾರೆ. ಉತ್ತೇಜಕ, ಕಫಹಾರಿ ಮೂತ್ರೋತ್ತೇಜಕ, ಬಂಧಕ ಮುಂತಾಗಿ ಇದು ಪ್ರಸಿದ್ಧವಾಗಿದೆ. ಇದನ್ನು ಮುಲಾಮುಗಳಲ್ಲಿ ಬಳಸುತ್ತಾರೆ. ಪುಪ್ಪುಸ ಬೇನೆಗಳು, ಕೀಲುನೋವು, ನರಗಳ ರೋಗಗಳು, ಅತಿಸಾರ, ಆಮಶಂಕೆ, ಅಜೀರ್ಣ, ಮೇಹರೋಗಗಳು, ಯಕೃತ್ ಕಾಯಿಲೆಗಳು, ಮೂಲವ್ಯಾಧಿ ಇತ್ಯಾದಿಗಳ ಚಿಕಿತ್ಸೆಯಲ್ಲಿ ಇದನ್ನು ಬಳಸುವುದಿದೆ. ಗಜಕರ್ಣ, ಕುರು, ಹುಣ್ಣು, ಉಳುಕು ಮುಂತಾದ ಬೇನೆಗಳಿಗೆ ಮಡ್ಡಿಯನ್ನು ಕೊಬ್ಬರಿ ಎಣ್ಣೆ ಅಥವಾ ನಿಂಬೆಯ ರಸದೊಂದಿಗೆ ಸೇರಿಸಿ ಲೇಪಿಸಲಾಗುತ್ತದೆ. ಗಂಟಲು ರೋಗ, ಜ್ವರಗಳಲ್ಲಿ ಇದರ ಧೂಪವನ್ನು ಊಡುವುದುಂಟು. ಗುಗ್ಗುಳದ ಮರದ ಚೌಬೀನೆ ಮೃದುವಾಗಿಯೂ ಸಾಕಷ್ಟು ಗಟ್ಟಿಯಾಗಿಯೂ ಇರುವುದರಿಂದ ಹಲಗೆ, ಸಾಧಾರಣ ದರ್ಜೆಯ ಪೀಠೋಪಕರಣಗಳು , ಪೆಟ್ಟಿಗೆಗಳು, ಎರಡನೆಯ ದರ್ಜೆಯ ಪ್ಲೈವುಡ್, ಬೆಂಕಿಕಡ್ಡಿ ಮುಂತಾದವನ್ನು ತಯಾರಿಸಲು ಬಳಸುತ್ತಾರೆ. ಕಟ್ಟಿಗೆ ಉರುವಲಾಗಿಯೂ ಬಳಕೆಯಾಗುತ್ತದೆ. ರೋಸಿನ್ ಅಂಶವನ್ನು ವಾರ್ನಿಷ್‍ಗಳಲ್ಲಿ ಬಳಸುತ್ತಾರೆ.
ಗುಗ್ಗುಳ ಧೂಪ ಒಂದು ಮಧ್ಯಮ ಪ್ರಮಾಣದ ಪರ್ಣಪಾತಿ ಮರ. ಕರ್ನಾಟಕದ ಶುಷ್ಕ ವಾತಾವರಣದಲ್ಲಿ ಹೆಚ್ಚಾಗಿ ಕಂಡು ಬರುತ್ತದೆ. ಬರ್ಸೆರೇಸೀ ಕುಟುಂಬಕ್ಕೆ ಸೇರಿದ ಇದು ಬಾಸ್ವೆಲಿಯ ಸೆರ್ರೇಟ ಎಂಬ ವೈಜ್ಞಾನಿಕ ಹೆಸರುಳ್ಳ ಒಂದು ಮರ. ಮಡ್ಡಿಮರ, ಶಲ್ಲಕ ಇದರ ಪರ್ಯಾಯ ಹೆಸರುಗಳು. ಭಾರತದಲ್ಲಿ ಬಿಹಾರ, ಒಡಿಶಾ, ರಾಜಸ್ಥಾನ, ಗುಜರಾತ್ ಮತ್ತು ಪೂರ್ವ ಪ್ರಾಂತ್ಯಗಳ ಒಣ ಹವೆಯಿರುವ ಬೆಟ್ಟಗಾಡುಗಳಲ್ಲಿ ಸಾಮಾನ್ಯವಾಗಿ ಬೆಳೆಯುತ್ತದೆ.
ಸುಮಾರು 7-9 ಮೀ ಎತ್ತರಕ್ಕೆ ಬೆಳೆಯುವ ಮರ ಇದು. ಮುಖ್ಯ ಕಾಂಡವೇ ಸಾಮಾನ್ಯವಾಗಿ 4-5 ಮೀ ಉದ್ದ ಇರುತ್ತದೆ. ಎಲೆಗಳು ಸಂಯುಕ್ತ ಮಾದರಿಯವು. ಎಲೆಗಳ ಮೇಲೆಲ್ಲ ತುಪ್ಪಳದಂಥ ಕೂದಲುಗಳ ಹೊದಿಕೆ ಉಂಟು. ಎಲೆಗಳ ಅಂಚು ಗರಗಸದಂತೆ ಇದೆ. ತೆಳು ಹಂದರ. ತೊಗಟೆ ಎಳೆ ಹಸಿರು ಅಥವಾ ಬೂದು ಬಣ್ಣವಿದ್ದು, ನಯವಾದ ಹೊಪ್ಪಳಿಕೆ ಬರುವುದು. ದಾರುವು ಸಾದಾರಣ ಗಡಸು.
ಆಯುರ್ವೇದವು ಪರಿಶುದ್ಧವಾದ, ಕಲಬೆರಕೆಯಿಲ್ಲದ ತುಪ್ಪವನ್ನು ಸಾತ್ವಿಕ ಆಹಾರವಾಗಿ ಪರಿಗಣಿಸುತ್ತದೆ. ಕೆಲವು ಆಯುರ್ವೇದ ಔಷಧಿಗಳಲ್ಲಿ ಇದು ಪ್ರಮುಖ ಪದಾರ್ಥವಾಗಿದೆ, ಮತ್ತು ಎಳ್ಳು ಎಣ್ಣೆ, ಸ್ನಾಯು ಕೊಬ್ಬು ಮತ್ತು ಮೂಳೆ ಮಜ್ಜೆಯೊಂದಿಗೆ ಚತುರ್ಮಹಾ ಸ್ನೇಹ ಗಳ ಅಡಿಯಲ್ಲಿ ಸೇರಿಸಲಾಗಿದೆ. ಪಿತ್ತ ದೋಷ ಉಂಟಾಗುವ ಕಾಯಿಲೆಗಳಿಗೆ ತುಪ್ಪವನ್ನು ಆದ್ಯತೆಯಾಗಿ ಬಳಸಲಾಗುತ್ತದೆ. ಅನೇಕ ಆಯುರ್ವೇದ ಸೂತ್ರಗಳು ತುಪ್ಪವನ್ನು ಒಳಗೊಂಡಿರುತ್ತವೆ, ಉದಾಹರಣೆಗೆ, ಬ್ರಾಹ್ಮಿ ಘೃತ, ಇಂದ್ರಕಾಂತ ಘೃತ, ಫಾಲಾ ಘೃತ, ಇತ್ಯಾದಿ. ಎಂಟು ಬಗೆಯ ತುಪ್ಪವನ್ನು ಆಯುರ್ವೇದದ ಶಾಸ್ತ್ರೀಯ ಗ್ರಂಥಗಳಲ್ಲಿ ಉಲ್ಲೇಖಿಸಲಾಗಿದೆ, ಮಾನವನ ಎದೆ ಹಾಲು ಮತ್ತು ಹಸುವಿನ ಹಾಲಿನಿಂದ ಮಾಡಲಾದ ತುಪ್ಪವನ್ನು ಪ್ರಶಸ್ತವೆಂದು ಪರಿಗಣಿಸಲಾಗುತ್ತದೆ. ತುಪ್ಪವನ್ನು ಮಲಬದ್ಧತೆ ಮತ್ತು ಹುಣ್ಣುಗಳಿಗೆ ಆಯುರ್ವೇದಗಳಲ್ಲಿ ಔಷಧವಾಗಿ ಬಳಸಲಾಗುತ್ತದೆ.
ತುಪ್ಪವು ಬೆಣ್ಣೆಯಿಂದ ಉತ್ಪಾಸಲ್ಪಡುವ ವಸ್ತು. ತುಪ್ಪದ ಆವಿಷ್ಕಾರವು ಭಾರತದಲ್ಲಾಯಿತು. ದಕ್ಷಿಣ ಏಷ್ಯಾ ಮತ್ತು ಮಧ್ಯ ಪ್ರಾಚ್ಯ ದೇಶಗಳಲ್ಲಿ ತುಪ್ಪದ ಬಳಕೆ ವ್ಯಾಪಕವಾಗಿದೆ. ತುಪ್ಪದ ಸಾಂದ್ರತೆ, ಬಣ್ಣ ಮತ್ತು ರುಚಿಯು ಬೆಣ್ಣೆಯ ಗುಣಮಟ್ಟ, ಪ್ರಕ್ರಿಯೆಯಲ್ಲಿ ಬಳಸಲಾದ ಹಾಲಿನ ಮೂಲ, ಮತ್ತು ಕುದಿಸುವ ಕಾಲಾವಧಿಯ ಮೇಲೆ ಅವಲಂಬಿಸಿರುತ್ತದೆ. ಸಾಂಪ್ರದಾಯಿಕವಾಗಿ, ತುಪ್ಪವನ್ನು ಆಕಳ ಹಾಲಿನಿಂದ ತಯಾರಿಸಲಾಗುತ್ತದೆ. ತುಪ್ಪವು ಪವಿತ್ರ ವಸ್ತುವಾಗಿದ್ದು ವೈದಿಕ ಯಜ್ಞ ಮತ್ತು ಹೋಮಗಳಲ್ಲಿ ಆವಶ್ಯಕವಾಗಿದೆ.